Pengulas e-sukan bola sepak, Aiman Roshizam atau Sekaiichi selamat diijabkabulkan bersama pasangan tercinta, semalam.
Aiman berkata, biarpun dalam suasana Perintah Kawalan Pergerakan (PKP) berkuatkuasa namun beliau tetap meluahkan rasa syukur.
“Cabarannya agak lain sebab tak boleh ada majlis, SOP yang sangat ketat untuk aturan nikah.
“Tapi Alhamdulillah, semuanya berjalan lancar dan harapnya perkahwinan ini kekal sampai ke jannah, insya-Allah,” katanya ketika dihubungi MyGameOn.
Yang paling mengujakan buat dirinya adalah pasangan yang memahami dan berada bersama daripada tiada apa-apa sehinggalah ada rezeki untuk menikahi insan yang bersabar dengan karenah dan jadual padatnya (mengulas) selama ini.
“Saya akan bercuti beberapa hari sebelum kembali mengulas e-sukan dan Insya-Allah Liga Premier Malaysia apabila bersambung pada pertengahan Jun nanti.
“Status Liga Premier Futsal (MPFL) dan Liga M3 masih belum diketahui selepas ditunda, jadi saya akan terus menerima tawaran mengulas sehingga akhir tahun ini,” katanya.
Aiman dikenali dengan kemahirannya untuk mengulas dalam Bahasa Inggeris dan Bahasa Melayu terutamanya untuk kejohanan e-sukan FIFA 21, Call of Duty Mobile dan lain-lain.
Sebelum ini, Aiman pernah menjadi penemubual bagi kejohanan ESL dan berada di Singapura untuk mengulas kejohanan FIFA yang dihadiri oleh pemain e-sukan Paris Saint-Germain (PSG Esports).
Aiman juga aktif mengulas di kejohanan FIFA Online 3 beberapa tahun dulu dan menjadi sebahagian daripada ahli penggerak bagi komuniti permainan itu.
Beliau juga menjadi pemenang Suara Emas bagi peraduan mengulas MFL pada 2019.


MLBB dan PUBG Mobile adalah dua genre permainan yang berbeza.
Apabila seorang pemain PUBG Mobile bermain MLBB, ia adalah satu pengalaman yang lain buatnya.
Topcast adalah seorang pengulas dan streamer yang bermain PUBG Mobile.
Baru-baru ini, dia memuat naik sebuah video berkongsi kenapa ramai orang bermain MLBB.

@topcasttiktok
Betul tak korang rasa?
♬ original sound – Topcast

Menurutnya, salah satu sebab ramai orang gemar bermain permainan MOBA itu adalah PUBGM banyak memerlukan nasib yang baik.
Ini kerana PUBGM menggunakan sistem bulatan di mana jika anda berada di luar bulatan itu, anda boleh terkena damage yang banyak dan mati.

“Kau punya Draft Pick sangat penting. Bila ia tidak melibatkan nasib, ia melibatkan skill kau,” ujar Topcast.

Dia berpendapat bahawa isu lag, spesifikasi telefon pintar dan grafik dalam permainan tidak menjadi faktor yang besar ketika bermain MLBB.
Tambahan pula, jika anda bermain PUBGM dan di dalam situasi anda mati awal dan ahli pasukan masih hidup, anda perlu menunggu ahli pasukan yang lain sehingga mereka tamatkan perlawanan itu.
Berbeza dengan MLBB, jika anda mati 10 kali pun, anda masih boleh bermain bersama-sama dengan ahli pasukan yang lain sehingga tamat perlawanan.
Video itu mendapat banyak tontonan dan komen tetapi ada satu komen menyatakan bahawa MLBB juga perlukan nasib yang baik terutama sekali jika anda bermain seorang diri berbanding PUBGM.

Topcast menjawab semula kenyataan itu dengan menyatakan bahawa kenyataan dia sebelum ini dilihat dari perspektif kompetitif di mana Draft Pick serta mikro dan makro itu sangat penting.
“Kalau kau betul-betul pandai, kau tak perlukan nasib untuk menang,” tambah Topcast.

@topcasttiktok Replying to @SpyC ♬ original sound – Topcast


Pengulas yang pernah mengulas di Liga Profesional Mobile Legends (MPL) MY menyatakan rasa tidak puas hati dan kekecewaan mereka terhadap prestasi pasukan negara yang agak merudum di kejohanan dunia M4, baru-baru ini.
Laphel, Syed Adeen dan Cortx meluahkan kekecewaan mereka dalam satu hantaran yang dimuat naik di page Facebook masing-masing.
Antara intipati dari kenyataan Laphel adalah pasukan Malaysia perlu ‘melabur’ dalam mendapatkan unit kejurulatihan yang lebih baik, mengadakan kem latihan di luar negara dan persoalan lain untuk mendapatkan gambaran bagaimana arena kompetitif ini boleh ditambahbaik.

Syed Adeen pula memberikan persoalan kepada semua, apa yang diperlukan untuk tambah baik?

Cortx ataupun Said Za pula senada dengan Syed Adeen, mengatakan prestasi pasukan Malaysia tidak begitu kuat dan perlukan perubahan.

Perjalanan Todak dan Team Haq tamat semalam selepas masing-masing tewas di tangan pasukan Amerika Syarikat, The Valley dan Turkiye, Incendio Supremacy.
Todak tidak pernah menang satu pun perlawanan di playoffs selepas tewas lawan RRQ 0-3 dan The Valley 0-2 manakala Team Haq pula memberikan saingan hebat ke atas ECHO PH, 2-2 dan Incendio Supremacy, 2-1.
Adakah MPL MY musim kesebelas bakal menyaksikan perubahan lineup yang ketara ataupun terdapat jurulatih yang berwibawa dari luar negara lagi? Kita bakal saksikan.


ULISES adalah seorang pengulas VALORANT dari Sepanyol.
Dia terkenal sebagai salah seorang pengulas VALORANT yang boleh mengulas dengan sepantas kilat seolah-olah Eminem versi VALORANT.

Perlawanan ini adalah di antara G2 Esports berlawan Team Liquid.
Ketika ini, uLISES terus bertukar daripada pengulas biasa kepada rap god.
Siapa sangka pengulas sebegini ada dalam VALORANT sama seperti pengulas bola sepak arab.
Semuanya bermula apabila pemain TSM FTX seven menulis ciapan ini di Twitter.

he went from caster to rap god in a matter of a few milliseconds pic.twitter.com/ppFnlmzd7o
— TSM FTX seven (@sevvn) August 14, 2022

Rupa-rupanya masih ramai lagi pengulas seperti ini.
Walaupun tidak faham satu perkataan pun tetapi rasa teruja itu sangat terasa.


Baru-baru ini, permainan Trading Card Game (TCG) terkenal, Magic: The Gathering (MTG) berkolaborasi bersama Lord of the Rings (LOTR) untuk melancarkan sebuah set yang diberi nama Lord of the Rings: Tales of Middle-Earth.
Di dalam set itu, terdapat sebuah kad iaitu The One Ring. Peminat Lord of the Rings tahu bahawa The One Ring ini merupakan cincin yang dicipta oleh Dark Lord Sauron di Mount Doom.
Kad The One Ring akan mempunyai banyak variasi dan salah satunya adalah foil bersiri dan hanya satu kad sahaja dicetak seluruh dunia.

Ia menjadi bualan ramai di komuniti MTG serta LOTR dan selepas pengumuman ini dibuat, beberapa orang sudah meletakkan harga untuk membelinya.
Seorang pengumpul kad MTG, Dan Bock menawar $100,000 (RM442,650) untuk sesiapa yang berjaya mendapatkan kad ini.
First bid I’ve seen on the One Ring
by u/insideabookmobile in magicTCG

Namun beberapa hari selepas itu, Dan Bock sudah mengurangkan harga kad kepada AS$50,000 (RM221,325) dan Bock bersama pemilik kad ini akan membuang The One Ring ke dalam gunung berapi.
Same guy who had the $100k standing offer
by u/Figured_Bass in magicTCG

Ramai pihak komuniti turut berpendapat bahawa kad itu sepatutnya dibuang ke dalam gunung berapi untuk melakonkan semula karya agung J.R.R Tolkien itu.
Ia menyebabkan ketua pereka set iyu untuk mengeluarkan kenyataan tentang bahayanya jika melakukan perkara ini.
Ada juga yang mahu menggunakan mesin pencincang untuk menghancurkan kad ini di hadapan kilang pencetak kad ini.
Comment
by u/Inouva from discussion Same guy who had the $100k standing offer
in magicTCG

Namun, ia merupakan satu gurauan dan ramai menyatakan amat susah untuk mendapat kad itu kerana ia hanya terdapat di dalam sebuah collector booster pack.


Pengurus Besar Esports Indonesia (PBESI) baru-baru ini dikritik warga Indonesia malah luar negara itu.
PBESI membuat peraturan baru mengenai pengeluar permainan video yang perlu mendaftar dan permainan video mereka haruslah diiktiraf oleh PBESI.
Peraturan baru ini juga boleh dibaca di laman utama PBESI berikutan beberapa topik mengenai penajaan, atlet e-sukan dan juga penganjuran pertandingan e-sukan.
Namun, pengguna Twitter bernama Rizki Salminen mendapati peraturan itu nyata hanya menyusahkan dan adalah tidak baik untuk kelestarian e-sukan di serata Indonesia.

Ayyo Pengurus Besar Esports Indonesia, what the fuck is this shit? Games yang jadi populer buat comp itu ga bisa ditentuin, it’s dynamic. You SHOULD NOT have authority on it. pic.twitter.com/cl4qsl303x
— Rizki Salminen 🎞 | Karabasu (@tilehopper) August 13, 2021

Rizki memberitahu PBESI tidak boleh membuat peraturan yang bersifat mengongkong dalam e-sukan.
Sebaliknya e-sukan tidak boleh disekat disebabkan populariti dan perlu dinamik mengikut komuniti.

E-sukan sepatutnya berkembang secara semulajadi dan muncul dari komuniti itu sendiri.
Terdapat juga e-sukan yang diiktiraf namun tidak mendapat populariti.
PBESI mengatakan hanya mereka sahaja yang layak untuk menentukan sesuatu e-sukan permainan video diiktiraf atau tidak.
Mereka sepatutnya tidak boleh menjadi satu-satunya pihak yang mengawal e-sukan sepenuhnya di Indonesia.
Setakat ini masih belum diketahui bahawa peraturan baru ini adalah disahkan oleh undang-undang atau pengeluar permainan video di Indonesia dan luar Indonesia perlu mengikut keputusan PBESI ini.


Menurut posting dari laman instagram rasmi Aerowolf Pro Team, mereka telah mengambil keputusan untuk memecat Pengurus Pasukan Aerowolf Jr, Benedictus Bayu (Flat) daripada organisasi.

View this post on Instagram

A post shared by AEROWOLF PRO TEAM (@aerowolfproteam)

Keputusan ini dibuat setelah diambil kira apabila beliau dianggap memberi pengaruh buruk dan merugikan pemain salah seorang ahli pasukan tersebut yang tidak didedahkan namanya.
Di dalam pengumuman tersebut, mereka tidak menyebut secara terperinci tentang hal yang dilakukan oleh Flat, namun ianya sudah pasti perkara yang menjejaskan kesihatan mental pemain itu. Para peminat juga tidak bersetuju dengan tindakan beliau.
Namun begitu, pastinya ada spekulasi di antara netizen yang mendengar khabar berita itu. Mereka berpendapat bahawa perbuatan yang dilakukan oleh Flat ini telah mengakibatkan salah seorang pemain Genflix Aerowolf Jr, Seventh memilih untuk meninggalkan pasukan.


Aulus kini kembali menjadi hero kegemaran di MPL MY dan ID. Kekuatan hero ini sangat tinggi ketika ia mencapai level 12.
Namun begitu, jika pasukan mula memasukkan Aulus di dalam draft, mereka harus memikirkan pelan untuk menjaga Aulus dengan sebaik mungkin sebelum ia dapat menggunakan potensi yang sepenuhnya ketika level 12.
Selain itu, Aulus juga akan terus fokus kepada farming dan kurang mengambil objektif sebaliknya hanya duduk di dalam jungle dan sedikit sebanyak melakukan rotasi. Tidak seperti hero Lancelot yang mampu menghancurkan musuh pada minit awal permainan.
Walaupun begitu, ketika Aulus sudah mencapai level 12, ia akan mengganas dan melibas siapa sahaja yang menjadi penghalangnya di dalam Land of Dawn. Pasti anda tertanya-tanya hero manakah yang akan dapat counter Aulus?
LYLIA

Hero mage ini sangat kuat meskipun di fasa minit awal permainan. Dia dapat counter Aulus dengan skill magic shockwave yang mampu memperlahankan pergerakan Aulus sebanyak 40% selama 1.5 saat.
Aulus bergantung dengan skill charge yang memberikan kelajuan kepada pergerakannya untuk mendekati musuh. Adanya Lylia di dalam pasukan anda pasti akan dapat menghentikan gerakan Aulus untuk menumbangkan anda dan pasukan anda.
YIN

Hero ini walaupun sukar untuk digunakan akan tetapi ia mampu counter Aulus di fasa awal dan pertengahan minit permainan.
Yin boleh menggunakan my turn ke atas Aulus dan boleh memberikan satu burst damage yang sangat besar untuk menumbangkannya.
Dia boleh kerap mencari Aulus di mana sahaja ia berada untuk memperlahankan farming Aulus di fasa awal dan pertengahan permainan.
EUDORA

Eudora sangat terkenal dengan terma one shot one kill yang mampu meleburkan hero seperti marksman dan fighter di dalam sekelip mata sahaja.
Ia hanya perlu duduk di dalam semak dan mencari di mana Aulus berada. Eudora mampu burst Aulus dengan bantuan item seperti Lightning Truncheon dan Genius Wand. Perhatikan peta dan pastikan gerakan anda tidak diketahui oleh musuh.


Selepas lebih seminggu Halo Infinite Multiplayer dilancarkan secara rasmi buat pemain di PC dan Xbox, pemain mula berdepan dengan beberapa pemain yang menggunakan pemasangan luaran untuk menipu di dalam permainan seperti aimbot dan wallhack.
Pemain juga sudah mula menyuarakan kerisauan mereka melalui media sosial kepada pembangun meminta mereka untuk menutup fungsi silang main antara PC dan Xbox untuk mengelak bertemu pemain yang menipu.

Came across my first cheater on halo today, I asked him if he was cheating he said he had a controller mod LOL. @Halo @HaloSupport @HCS @HaloInfiniteUS @SplitINTEL #Cheater #halocheater #HaloInfinitemultiplayer #HaloInfiniteMP pic.twitter.com/4wxARhoEB8
— Z💤 (@ZlepOfficial) November 17, 2021

So I tried my 10 placements on M+K for Halo….. pic.twitter.com/yV3hIqNBZh
— Doug (@DougisRaw) November 22, 2021

Buat masa ini Halo Infinite tidak membenarkan pemain untuk menutup fungsi silang main. Tetapi pemain di ranked arena diberi pilihan untuk bermain bersama pemain yang menggunakan papan kekunci dan tetikus atau bersama pemain yang menggunakan alat kawalan.

@343Postums @Unyshek Just matched another cheater/hacker in Halo Infinite. Guy’s gamertag is EUGENEYY on Xbox. Let me turn off cross-play until you guys can get an actual anti-cheat implemented. pic.twitter.com/G9hwahtBRK
— Response (@jcb_response) November 26, 2021

Kebanyakan pemain di konsol lebih memilih untuk bermain bersama pemain yang menggunakan alat kawalan, walaupun mengambil masa yang lama di dalam proses matchmaking, untuk mengelak bertemu pemain yang menipu.
Namun, pemain masih belum dapat mengelak mereka yang menipu di dalam Halo Infinite sehingga pembangun, 343 Industries dan Microsoft mengambil tindakan secepat mungkin, sebelum ianya merosakkan reputasi permainan ini.
Sumber: Eurogamer


Goose Goose Duck adalah permainan yang sama seperti Among Us.
Sebaliknya menjadi krew alien pelik anda menjadi angsa.

Semua ini bermula apabila artis BTS Tae-hyung bermain Goose Goose Duck dan terus menaikkan populariti permainan ini.
Pemain sangat ramai sehingga ramai orang memaksa pencipta Goose Goose Duck untuk menaikkan kapasiti orang dalam server.

Baru-baru ini sahaja SteamDB menunjukkan Goose Goose Duck mempunyai 640,324 pemain semalam sahaja dengan 50 ribu pemain yang bermain pada setiap masa.
Berbanding dengan Among Us yang hanya berjaya mencapai 447,476 pemain setiap masa dua tahun lepas.
Ada suatu masa permainan ini mengalahkan Apex Legends.
Nampaknya, penangan K-pop mungkin menjadi punca permainan ini terkenal.
Anda boleh bermain Goose Goose Duck di semua pelantar Android, iOS, MacOS dan Windows.


E-sukan adalah salah satu sukan atau acara kompetitif yang tidak membezakan lelaki atau wanita, kedua-dua jantina mampu bersaing dengan baik dan sihat antara satu sama lain. Sedikit berbeza daripada sukan tradisional. Jadi, ini sebab yang jelas mengapa tahap e-sukan wanita berada di paras yang sama seperti acara e-sukan yang lain.
Data dari kejohanan Mobile Legends Bang Bang wanita yang berlangsung baru-baru ini menunjukkan perkembangan yang amat baik bagi e-sukan wanita.
Menurut Esports Charts, Women Star League (WSL) Season 4 menerima hampir 20,000 penonton secara purata pada tahun ini dan mempunyai kemuncak penonton sebanyak 111,642 penonton. Musim ketiga WSL juga menunjukkan jumlah yang agak tinggi pada tahun lepas.

WSL Season 4 juga ditayangkan sebanyak 101 jam. Ini menunjukkan WSL mencapai tahap e-sukan yang sihat dan sudah berkembang dengan baik.
Mobile Legends: Bang Bang Women’s Invitational (MWI) pula mencecah rekod penonton paling tertinggi untuk kejohanan e-sukan wanita. Acara MWI ini dilaporkan mencecah 57,607 secara purata.

Dengan hanya 37 jam tayangan, MLBB Women’s invitational sudah mampu meraih 392,405 penonton kemuncak pada acara itu! Nilai penonton ini adalah rekod paling tertinggi dalam kategori e-sukan wanita.
Rekod penonton tertinggi ini berjaya dicapai sewaktau perlawanan GPX.BASRENG menentang BTR.Era.
Perlawanan lain juga menunjukkan kadar penonton yang cukup tinggi. Sebagai contoh, Perlawanan GPX.BASRENG menentang B.Victress meraih 326,928 penonton, manakala perlawanan BTR.Era menentang Karra berjaya meraih 168,601 penonton.
E-sukan wanita nampaknya berkembang dengan baik. Walaupun jumlah penonton kedua-dua kejohanan di atas ini belum mampu menandingi jumlah penonton MPL, ini sudah cukup untuk menunjukkan bahawa arena e-sukan wanita sudah berkembang dan akan terus maju dalam beberapa tahun yang terdekat.
Sumber rujukan: Esports Charts


Video game ini tidak semestinya membawa kesan buruk kepada kita. Namun, pensyarah ini berasa main game boleh menajamkan daya pemikiran kita sekaligus meningkatkan skil main game.
Pensyarah sambilan Universiti Malaysia Sabah (UMS), Norshafika Azlin binti Mohd Hasli atau mesra dipanggil sebagai Miss Pico sanggup terbang ke Sunway Pyramid Ice Skating Rink bagi memberi sokongan kepada pasukan UMSKAL Esports yang melayakkan diri ke #XPAXKEK Grand Finals untuk Mobile Legends.
Pensyarah sambilan Universiti Malaysia Sabah (UMS), Norshafika Azlin binti Mohd Hasli
Miss Pico mengajar kursus Multimedia di UMS untuk kampus antarabangsa Labuan meminati main game sejak dari kecil lagi yang menggemarkan game berstrategi seperti Tekken, Dota dan CS:GO.
Beliau berkhidmat sebagai pensyarah sambilan bermula pada 2016 dan beliau merupakan salah satu daripada dua wanita menyertai kelab e-sukan UMS semasa beliau melanjutkan ijazah sarjana muda di universiti sama. Beliau aktif bersama kelab sebagai penganjur pelbagai acara e-sukan dan krew yang dijalankan di Labuan.
Kini, beliau merangkap sebagai pengurus pasukan untuk UMSKAL Esports. “Tugas saya adalah dari segi pengurusan seperti cari penaja, buat surat rasmi, menguruskan bajet, jadual dan analisis permainan setiap perlawanan antara kampus untuk #XPAXKEK. Saya juga menguruskan kandungan gambar dan video untuk disiarkan di media sosial,” kata Miss Pico.
‘Healthy gaming adalah peranan semua pihak’

Apabila ditanyakan tentang cara untuk melestarikan healthy gaming, beliau menjawab dengan pepatah, “Hendak seribu daya, tak hendak seribu dalih. Saya selalu menasihati pelajar-pelajar saya untuk uruskan keutamaan dahulu iaitu siapkan assignment dahulu sebelum meluangkan masa untuk bermain game. Kerja, kerja juga. Belajar, belajar juga. Saya yang sudah bekerja pun masih lagi amalkan perkara sama,” jelas Miss Pico.
Pensyarah ini mengaku game seperti Mobile Legends & PlayerUnknown’s Battlegrounds (PUBG) mempunyai ramai pengikut tetapi beliau menyahut untuk pelajar-pelajar lihat kepada keutamaan kehidupan.
“Untuk jadi pemain hebat, anda kena tumpukan kepada pembelajaran kerana itu boleh menjana IQ dan mendorong pemikiran yang boleh merancang strategi dalam game. Kita perlu menerapkan apa yang kita belajar untuk tingkatkan skill permainan,” katanya.
Terharu dan bangga

Saat pasukan UMSKAL Esports mara ke peringkat akhir #XPAXKEK Grand Finals, beliau melahirkan rasa syukur dan gembira atas kejayaan yang tidak disangka-sangka.
Miss Pico berkata, “Dalam masa 3 minggu ini, mereka banyak berusaha untuk latihan #XPAXKEK walaupun mereka ada banyak assignment dan menghadirkan diri ke pelbagai acara di UMS.”
“Saya rasa bangga sebab mereka dapat selesaikan tanggungjawab sebagai seorang pelajar dan menjalankan training buat sementara waktu. Saya juga rasa bangga kerana skuad kami terdiri daripada pelbagai bangsa dan etnik berlainan.”
Pasukan UMSKAL Esports
Sebelum ini, Miss Pico berkongsi kepada MyGameOn bahawa pasukan bersama beliau hanya sasar ke tempat ke-8 teratas. Pagi ini, UMSKAL Esports telah menawan pertandingan separuh akhir selepas mengalahkan Invictus PKB dan bakal bertempur pasukan Ultra Instinct (Universiti Kebangsaan Malaysia) di peringkat akhir.
Siapakah bakal jadi juara untuk Mobile Legends, Dota 2 dan PES 2019 bagi #XPAXKEK Grand Finals? Jom berkunjung ke #XPAXKEK Grand Finals yang berlangsung di Sunway Pyramid Ice Skating Rink pada 26 hingga 27 April 2019.
Sambil-sambil itu, korang boleh main pelbagai game secara percuma dan nikmati persembahan artis seperti Bittersweet, Indah Ruhailah, Andi Bernadee, Ara Johari dan ramai lagi! Jumpa anda di sana!
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost, Mountain Dew dan Lost World atas kerjasama ini.
Ikuti liputan #XPAXKEK di Facebook dan Instagram.
Saksikan kami di YouTube.


Pengguna TikTok bernama @matkuda98, seorang penuntut universiti sedang berada di dalam kuliah dan merakam sesi kuliahnya bersama pensyarah.
Pensyarah UiTM Shah Alam dari Fakulti Senibina, Perancangan dan Ukur (FSPU) itu yang bernama Dr Zarita menyedari Matkuda mempunyai setup (susunan) yang sedikit elok daripada penuntut yang lain.

@matkuda98 Lecture sporting abad ini. Lecture fspu ni boss #esekeli #fyp #salamdaribinjai ♬ original sound – Mat Kuda

Beliau terus bercerita mengenai MLBB dan lebih menakjubkan pengetahuan beliau mengenai MLBB agak mendalam dengan mengenali pasukan-pasukan profesional yang bertanding di liga profesional (MPL)
“Saya terpaksa layan sebab anak saya tak ada kawan, jadi saya terpaksa tengok macam final SMG berlawan Todak,” katanya.
Dr Zarita pula terus menyebut beberapa pasukan MLBB yang menarik perhatiannya seperti Alter Ego malah beliau mengambil tahu mengenai meta MPL sebelum dan selepasnya.
“Saya juga suka pemain pro player bernama Lemon dan Celiboy,” katanya.
Seronok betul kalau ada pensyarah yang ‘sempoi’ dan sporting macam ini kan?


Artikel ini ditaja oleh Garnier Men
Jerawat, entah dari mana datang tiba-tiba sampai habis muka penuh! Tapi korang perasan tak jerawat ni tumbuh sebab ada bakteria di kulit dan liang-liang pori pula tersumbat kerana banyak minyak. Kadang korang syok sangat main game sampai lupa cuci muka.
Tak kiralah di mana pun kita berada sebenarnya, penjagaan wajah ini sebenarnya penting kerana ia membabitkan penampilan diri. Lebih-lebih lagi kalau kita dah main game secara profesional, mesti akan hadir banyak acara kan? Jom kita tengok situasi-situasi ini.

Bila masuk pertandingan..

Pergi ke lokasi tournament yang begitu ramai orang dan sesak, mesti korang nak kelihatan presentable dan wajah tampil segar kan? Sepanjang hari akan berada situ main konsol atau mobile, bagi sesetengah pemain game, penjagaan wajah dan penampilan itu sangatlah penting. Kalau korang pergi dengan ‘awek’, takkanlah nak nampak ‘selekeh’ je kan?

Ini belum lagi kalau tournament tu dianjurkan outdoor, gabungan udara bebas dan radiasi sinar ultraviolet boleh menjejaskan kolagen kulit korang tau. Kulit tampak kusam dan wajah tidak bermaya!

Bila kena interview..

Tanyalah pemain game yang dah banyak kali naik podium tu, mesti dah biasa kena interview dengan wartawan kan? Perkara pertama sekali yang perlu dititikberatkan ialah penampilan, kalau pakai seluar pendek berselipar, boleh tapi mesti nampak tak manis bila ada dalam foto. Sebab itu kalau boleh etika pemakaian itu kenalah kemas dan nampak kita ni sentiasa yakin dengan diri sendiri.
Tapi bukan itu aje.. kalau muka banyak jerawat dan berminyak, mesti ada rasa segan nak tampil depan kamera betul tak? Bayangkan kalau korang garu dan usap muka depan kamera banyak kali, mesti rasa tak selesa. Hilang dah confidence dekat situ!

Bila selalu lepak mamak atau restoran

Kadang-kadang sedar tak sedar bila kita melepak tu, kawasan tu kurang bersih. Bila tengah sedap lepak minum pekena teh o ais tu, meja yang korang duduk tu ada waktu yang pelayan tak sapu bersih dengan betul jadi bakteria akan berkumpul lalu korang letakkan tangan atas meja selepas main Mobile Legends atau PUBG Mobile.
Sedar tak sedar kuman dah berkumpul di tangan dan korang garu pula muka dengan tangan tak bersih tu, akan membuatkan bakteria berpindah ke muka dan menyebabkan outbreak!

Eh masuk TV pula

Mesti korang tak sangka kan kalau dah main game boleh masuk TV? Kalau dulu yang main bola sepak, main sukan fizikal aje yang biasa tampil di kaca televisyen tapi sekarang zaman dah berubah! Kalau muka berminyak dan berjerawat, mesti ada rasa kurang yakin dan kurang selesa walaupun dah tempek makeup sekalipun.
Bukan saja di televisyen tapi apa jenis temu ramah yang menggunakan format video memerlukan kita sentiasa tampil kemas dan penjagaan wajah pun satu kemestian. Baru lah dalam video tu boleh jawab semua soalan dengan yakin dan steady!

Muhd Firdaus Abdul Jamil (Rynn), 21 tahun

Bagi pemain kompetitif Axis Esports, Firdaus atau Rynn memang selalu jaga penampilan dan kebersihan wajah.
“Macam bagi Daus, sebelum jadi gamer sampai sekarang ke, penampilan memang diutamakan sebab dari dulu jaga muka dan cuci dua kali sehari. Penampilan penting sebab kalau muka bersih bila jadi gamer lagi la ada banyak gambar keluar di laman sosial, macam photoshoot atau video ke, ramai orang tengok.
“Kalau muka berjerawat kurang bersih, ada netizen akan fikir kita ni pengotor. Saya akan selalu bawa sapu tangan kalau pergi lepak. Nak lap muka mesti pakai sapu tangan sebab macam-macam benda kita pegang,”

Haaa apa lagi, gunakanlah Garnier Men AcnoFight ni

Atasi masalah jerawat dan muka kusam dengan produk pencuci wajah ni! Garnier Men AcnoFight mempunyai empat bahan yang boleh bantu melawan jerawat:

Salicylic Acid – Ejen anti bakteria bantu mengawal minyak dan mengurangkan ketidaksempurnaan
Cryo Mentol – Mengurangkan sebum berlebihan dan mengetatkan pori
Herba Repair – Ekstrak blueberry dengan kandungan yang mengembalikan dan memulihkan
Lemon & Peppermint Extracts – Melawan jerawat dan kulit kusam

Boleh pakai hari-hari tau dan gunakannya dua kali sehari untuk dapatkan wajah lebih segar dan bermaya! Dapatkannya sekarang di outlet dan farmasi berdekatan rumah korang.
Dapatkan juga melalui dalam talian di lazada.com.my. Banyak pilihan produk pencuci muka Garnier korang boleh pilih!
*Lepasni korang confirm dah boleh jadi lebih yakin bila datang mana-mana pertandingan atau acara e-sukan outdoor!
—
Jangan lupa saksikan Mobile Legends Professional League musim keempat pada setiap Sabtu dan Ahad, jam 7.00 malam di TV9!

Artikel berkaitan: MPL akan ditayangkan di TV9
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.
Foto diambil dari Facebook Mobile Legends: Bang Bang, Google, Youtube dan laman web rasmi MPL


Seorang penulis antarabangsa, Ali A. Rizvi mengeluarkan kenyataan terhadap para lelaki yang bermain permainan video dan mengatakan kita sepatutnya tidak berkawan, temu janji dan kahwin serta mempunyai anak bersama mereka.
Rizvi yang juga penulis sekular kemanusiaan dan podcaster menulis kolum dalam Huffington Post.
Dia juga mengatakan permainan video hanya ilusi untuk capai apa-apa tanpa risiko.
“Dari bersenam dan menjadi lebih sihat, mereka memilih untuk menjadi tinggi dan kuat (dalam permainan).
“Dari membawa kereta hebat, mengalahkan persaingan dan mendapatkan wanita cantik yang sebenar, mereka lebih suka berada di hadapan skrin, tetapi dalam VR, dimana ilusi lebih nyata walaupun tidak wujud,” katanya.
Rizvi mengatakan para gamers hanya mengumpul mata di skrin dan tidak memanfaatkan diri mereka dari membina, melabur dan mengembangkan duit sebenar.
“Dari membantu diri sendiri dan keluarga, mereka berlawan dan mengalahkan musuh yang tidak wujud dicipta oleh pembuat animasi berbakat tanpa mendapatkan sastu kecederaan pun dan tiada risiko untuk cedera,” tambahnya lagi.
Rizvi juga mengatakan permainan video sama seperti “bahan internet lucah” dan “aplikasi dating” dan mengatakan gamer lelaki menipu diri mereka sendiri.
Menurut Rizvi lelaki sepatutnya memberi fokus terhadap matlamat mereka untuk mendapatkan sesuatu yang lebih baik dan jadi kaya.
“Tiada masalah untuk bermain permainan video sekali sekala, tetapi sebahagian para gamers di YouTube dan Twitch membuat ribuan Dollars (terima kasih kepada jutaan-jutaan “zombi” yang ketagih,”
Rizvi juga mengakhiri status Facebooknya dengan mengingatkan orang ramai untuk tidak berkawan, dating atau kahwin para gamers.
Rujukan: IGNSEA


“Streaming memang seronok untuk berhubung dengan peminat pada waktu pandemik ini melanda. Artis memang terhad pilihan untuk buat persembahan kepada peminat,” itu kata-kata ringkas penyanyi popular tanah air, Yunalis Zarai atau Yuna atas keputusannya untuk memulakan penstriman langsung di platform Twitch.

Ujar penyanyi lagu Terukir Di Bintang ini, streaming memberinya banyak cara untuk berinteraksi dengan peminat yang sudah lama memberi sokongan kepadanya dalam bidang muzik.
“Saya boleh stream apa-apa saja, dari kandungan muzik hinggalah gaming dan mengubahsuai terrarium.
“Gaming terutamanya adalah aktiviti untuk saya rehatkan minda selepas kerja berjam-jam. Tapi saya memang terbuka untuk kandungan baru berkaitan gaming di saluran Twitch,” katanya yang teruja melihat banyak sokongan daripada peminat di Malaysia yang sebenarnya menyukai gaming.
Peralihan Yuna ke Twitch bukanlah ke arah gaming semata-mata. Buat peminat Yuna, anda pastinya teruja untuk menyaksikan pelbagai kandungan menarik beliau di platform itu nanti.
Menceritakan mengenai kandungan yang akan dicipta di Twitch, Yuna berminat untuk memperlihatkan persembahan akustik, tutorial, sesi ‘lepak’ bersama artis lain, mencuba permainan video baharu ataupun aktiviti santai seperti bercakap dengan peminat.
Yuna adalah artis Malaysia yang menempa nama di peringkat antarabangsa dengan pelancaran empat album iaitu Yuna, Nocturnal, Chapters dan Rouge.
Pada 2017, beliau adalah penyanyi Malaysia pertama yang tercalon untuk BET Awards.
Ikuti kami di Facebook, Twitter dan Instagram. Saksikan kami di YouTube.


Penyanyi rap, produser, dan penulis lagu, Rich Brian akhirnya kembali dengan single pertama 2021 berjudul Sydney.
Ia adalah lagu anthem ataupun lagu tema rasmi bagi Liga Profesional PUBGM (PMPL 2021). Liga PMPL MYSG musim ketiga akan bermula pada 24 Mac ini.
Sydney diinspirasikan oleh kumpulan Three 6 Mafia yang menggabungkan vokal Rich Brian dan instrumen Saxophone. “Saya menghasilkan Sydney selepas mendengar beberapa lagu Three 6 Mafia,” katanya.
Rich Brian yang tinggal di Jakarta adalah penyanyi pertama di Asia yang berjaya mencecah #1 di carta Hip Hop iTunes.
Sementara itu, PMPL MYSG musim ketiga akan berlangsung dari 24 Mac hingga 18 April 2021 menggunakan format seakan PMGC iaitu pengenalan kepada Super Weekend.

20 pasukan dibahagikan kepada lima kumpulan dan mereka akan bertarung merebut hadiah wang terkumpul AS$150,000 (RM616,710).


Cyberpunk 2077 boleh dikatakan sebagai permainan video yang paling dinanti-nantikan pada tahun ini dan ia juga mungkin permainan terbesar (dari segi skala) tahun ini. Antara ciri hebat permainan ini ialah lakonan suara untuk dialog akan dilakukan dalam banyak bahasa termasuk Bahasa Jerman, Bahasa Jepun, dan banyak lagi.
Perkara ini menjadi satu cabaran besar kerana Cyberpunk 2077 merupakan sebuah permainan role-playing game (RPG) dunia terbuka. Ia mempunyai skrip yang sangat panjang untuk pelbagai watak. Oleh itu, CD Projekt Red (CDPR) bekerjasama dengan Jali Research untuk memastikan penyegerakan bibir (lip-syncing) untuk setiap bahasa adalah tepat.

Dengan menggunakan teknologi kecerdasan buatan (AI), mereka menghasilkan satu program yang mampu mempelajari cara sebutan untuk setiap bunyi mengikut bahasa-bahasa berbeza dan menjadikannya animasi yang tepat dalam permainan video Cyberpunk 2077.
Ini merupakan satu teknologi yang sangat mengagumkan kerana ia juga mampu mengubah cara pergerakan kening dan emosi mengikut bahasa yang sedang digunakan.
Malangnya, Cyberpunk 2077 tidak menyokong Bahasa Melayu atau Bahasa Indonesia, sama ada dalam bentuk lakonan suara mahupun teks. Antara bahasa-bahasa yang disokong adalah Bahasa Korea, Bahasa Perancis, Bahasa Poland (negara asal CDPR), dan Bahasa Cina.
Cyberpunk 2077 akan dilancarkan pada 19 November tahun ini untuk PC, PlayStation 4 (PS4), PlayStation 5 (PS5), Xbox One, dan Xbox Series.
Ikuti kami di Facebook dan Instagram.
Saksikan kami di YouTube.


Perlawanan di antara Blacklist International dan RRQ Hoshi di Kejohanan Jemputan Liga Profesional Mobile Legends (MPLI) 2021 mengundang kemarahan penyokong RRQ Hoshi selepas mereka tewas dengan skor 1-2.
Terdapat segelintir dari penyokong membuat komen provokasi di akaun Instagram Blacklist International dan mereka turut melaporkan akaun itu untuk disekat oleh pihak Instagram.
Hasilnya, Instagram Blacklist International tidak dapat diakses oleh kerana laporan palsu yang bertubi-tubi dihantar oleh penyokong pasukan juara tiga kali MPL Indonesia itu.
Pengasas RRQ Andrian Pauline berkata, provokasi dicetuskan oleh individu tidak bertanggungjawab malah ia memburukkan nama pasukan RRQ itu sendiri.

View this post on Instagram

A post shared by Game MLBB Mobile Legends ML (@emak_moba)

“Penyokong sejati RRQ Hoshi tidak akan membuat begitu, mereka akan tetap menyokong pasukan ini walaupun kalah atau menang. Mereka tidak akan membuat perkara yang mendatangkan keburukan kepada pasukan sokongan mereka,” tambah beliau.
Begitu hebat sekali desakan dan ancaman dari penyokong Indonesia menyuarakan ‘sokongan’ kepada pasukan yang kalah. Diharap perkara ini tidak berulang lagi di masa hadapan dan mereka harus akur dengan kekalahan dan tidak mudah melatah.
Sumber: @emak_moba


Counter Strike Global Offensive (CSGO) mempunyai prestasi yang baik apabila tiada eksploitasi besar atau pepijat yang muncul dalam beberapa bulan. Bagaimanapun, beberapa hari lalu, seorang pemain CSGO yang bernama Aquarius menemui sebuah pepijjat yang mampu merosakkan permainan dengan memberikan maklumat yang tidak adil kepada pemain yang menggunakannya.
 Pepijat ini mendedahkan maklumat tentang pemain musuh berdekatan, ia agak mudah untuk dilaksanakan dan boleh digunakan beberapa kali dalam satu perlawanan oleh mana-mana pemain CSGO. Aquarius menerangkan dengan terperinci bagaimana eksploitasi ini berfungsi, yang sejak itu menjadi tular dalam komuniti apabila pemain dan pembangun kandungan sama-sama meminta Valve untuk membetulkan isu dengan segera.

New @CSGO bug that gives you unfair information.
 Basically if you mute the enemy team and then start recording a demo, the mutes will be gone until you are close to the enemy.
 So for example you can go to B Apps on Mirage and tell how many enemies are holding the bombsite. pic.twitter.com/bJIRkWs1UT
— Aquarius (@abitmoony) December 4, 2021

Jika anda lihat di video di kicauan di atas, pemain lawan, mula-mula disenyapkan atau ‘muted‘ apabila barisan arahan diisikan. Apabila barisan arahan untuk memulakan demo diisi, pemain lawan tidak lagi disenyapkan, dan apabila menghampiri pihak lawan, ia disenyapkan semula.
Walaupun pepijat ini sukar untuk diulang pada setiap pusingan, eksploitasi ini kritikal kerana ia memberikan banyak maklumat kepada pemain tentang pasukan musuh apabila dilaksanakan. Walaupun pemain solo dan pasukan kompetitif rendah mungkin tidak akan terkesan, pemain yang lebih berpengalaman dan pasukan yang diselaraskan dengan baik boleh mendapat manfaat daripada eksploitasi ini.
Mudah-mudahan, Valve akan membetulkan pepijat ini dengan pantas kerana sebilangan besar permainan kasual kini pasti akan diganggu dengan eksploitasi ini.


Pokemon UNITE kini diselubungi pepijat yang bakal menghancurkan perlawanan terutama sekali mod Ranked.

Pepijat baru ini adalah hasil dari eksploitasi pemain iaitu tidak mengira berapa jumlah gol yang ada anda tetap akan kalah.

🚨 POSSIBLE MAJOR @PokemonUnite EXPLOIT 🚨
 Ranked is straight BROKEN. This part of a long string of matches I’ve seen today in which players can seemingly…manipulate the outcome of a match? Video shows team clearly won yet the results screen shows AND DEDUCTS as a loss?!? pic.twitter.com/JGPP0DAkA9
— alecandstuff (@alecandstuffff) September 30, 2021

Terdapat beberapa pemain sudah mula eksploitasikan pepijat itu untuk kelebihan diri sendiri.
Tweet dari @alecandstuffff menunjukkan dia sudah memenangi perlawanan itu tetapi pepijat yang digunakan oleh pihak lawan membuat mereka kalah dan mata ranked mereka ditolak.
Pepijat ini juga hadir untuk kedua-dua versi Switch dan juga mudah alih.


E-sukan nampaknya tak tertumpu di Kuala Lumpur semata tapi turut mendapat perhatian kerajaan negeri terutamanya di Perak.
Pengerusi Jawatankuasa Pembagunan Belia dan Sukan Kerajaan Negeri Perak, Howard Lee Chuan How. Sumber gambar: Farhan Najib, Malaymail.
Menurut laporan Peraktoday, Pengerusi Jawatankuasa Pembangunan Belia dan Sukan Kerajaan Negeri Perak, Howard Lee Chuan How berkata, penganjuran kejohanan e-sukan di Ipoh adalah dalam perancangan kerajaan negeri.
“Kerajaan negeri bercadang menganjurkan persidangan pertama seumpamanya di negeri ini berkaitan e-sukan.
“Persidangan ini bakal mengumpulkan komuniti terutamanya penggiat di belakang tabir sukan seperti penganjur acara, juruhebah, pengaturcara (programmer), jurulatih, kru dan agen,” katanya.
Beliau juga dalam peringkat terakhir mewujudkan majlis perundingan e-sukan untuk menarik penggiat sukan ini termasuk syarikat yang berminat dapat berkongsi pendapat dan nasihat untuk penganjuran acara ini.
How berkata, e-sukan tak sepatutnya diabaikan dan perlu diberi perhatian.
“Dalam kita membahaskan perkembangan sukan konvensional, kita tak sepatutnya mengabaikan sukan elektronik (e-sukan) yang semakin mendapat sambutan di peringkat global khususnya golongan belia.
“Perkembangan pesat e-sukan banyak didorong oleh minat yang mendalam membabitkan anak-anak muda, perkembangan internet dan teknologi serta pelaburan syarikat-syarikat permainan video yang telah membelanjakan jumlah peruntukan yang besar menaja pelbagai kejohanan seumpama ini,” katanya.
Beliau turut menambah, kerajaan negeri bersedia untuk bekerjasama dengan semua pihak bagi mengembangkan potensi e-sukan di negeri itu.
Sumber: Peraktoday


Semalam, Twitch dikecam ramai pengguna dan streamer selepas mengumumkan perubahan untuk beberapa peraturan kandungan berjenama (branded content).
Hal ini membuatkan ramai streamers bakal hilang wang penaja mereka apabila tidak lagi boleh menggunakan sepanduk iklan besar di strim mereka lagi.
Anda hanya boleh menggunakan sepanduk yang hanya sebesar 3% sahaja dari skrin strim mulai 1 Julai ini.

Twitch has new Branded Content Guidelines.
– On-stream logos are limited to 3% of screen size.
– Burned-in video Ads are NOT allowed.
– Burned-in Display Ads are NOT allowed.
– Burned-in Audio Ads are NOT allowed.#TwitchNews #TOSgg pic.twitter.com/QrlrQhGAbm
— Zach Bussey (@zachbussey) June 6, 2023

Peraturan ini menghalang logo besar atau apa-apa video dan audio terus di skrin strim.
Ramai streamer besar mengecam tindakan ini dan ramai juga mengatakan boikot untuk Twitch.
Ada juga yang betul-betul mahu berhenti stream di Twitch dan pergi ke pelantar yang lain.
Peraturan ini kini tertakluk untuk semua pengguna platform itu.
Pengumuman makan diri ini akhirnya disedari Twitch dan mereka mengeluarkan mohon maaf dan akan meneliti semula peraturan ini.

Today’s branded content policy update was overly broad. This created confusion and frustration, and we apologize for that.
— Twitch (@Twitch) June 6, 2023

Asmongold yang merupakan antara salah satu streamer terbesar Twitch juga mengatakan inilah masanya untuk boikot Twitch.

I don’t say it lightly but I think this is a legitimate situation where streamers should consider boycotting Twitch or moving to other platforms
 Making common and harmless forms of advertisement literally against ToS so Twitch can monopolize more of streamers income https://t.co/LgofvJKnWo
— Zack (@Asmongold) June 6, 2023

Terma baru ini menunjukkan Twitch bakal menjadi monopoli besar daripada hasil pendapatan streamer mereka.

Banyak pertandingan e-sukan juga akan terkesan dengan tindakan ini apabila banyak pertandingan sangat memerlukan penaja luar.
Tahun lepas sahaja Twitch telah mengeluarkan polisi langganan baru yang menyebabkan ramai streamer-streamer kecil hilang banyak pendapatan mereka dengan pembahagian 50:50.


Sempena pengumuman Mortal Kombat 11 baru-baru ini, nampaknya ada peminat kreatif yang cuba lakukan sesuatu yang baru.
Peminat-peminat dah pun mengikuti francais ini buat masa lebih kurang 22 tahun. Oleh itu, tak mustahil kalau ada yang buat perbandingan grafik kan?
Redditor Dookman membuat perbandingan watak Scorpion dalam Mortal Kombat 4 yang mula dikeluarkan pada 1997 dan dengan yang ditampilkan dalam Mortal Kombat 11. Banyak bezanya, menunjukkan macam mana siri pertarungan ini dah pun transformasi.
We’ve come a long way since the first 3D Mortal Kombat game from r/gaming

Bukan saja visual yang bertukar tapi juga kostum mereka. Tidak ada lagi pakaian hitam dan kuning yang simple tapi sekarang dilengkapi dengan pelbagai customization untuk pemain.
Rata-ratanya memberi komen positif di ruangan komen mengatakan sudah jauh ‘perjalanan’ ditempuhi peminat yang bersama dengan francais ini sejak dulu.
Mortal Kombat 11 akan dilancarkan pada 23 April di Nintendo Switch, PC, PlayStation 4 dan Xbox One.
Sumber: Comicbook


Setiap Liga Profesional Mobile Legends (MPL) mempunyai perbezaan meta dan juga kemahiran yang dimiliki oleh setiap negara. Buat masa ini, hanya dua negara yang menggunakan sistem francais iaitu Indonesia dan juga Filipina.
Untuk pemilihan hero, Malaysia berada di kedudukan ketiga dengan 82 hero yang berbeza dimainkan semasa liga itu sementara Indonesia menggunakan 84 hero sepanjang MPL ID. Filipina berada di tempat kedua dengan 83 hero.

View this post on Instagram

A post shared by MPL Malaysia (@mplmy.official)

Selain itu, untuk pungutan mata singkir pula adalah Malaysia mendahului dengan 5382 mata sementara Indonesia dengan 5333. Jelas sekali di MPL MY, Malaysia lebih mengutamakan objektif untuk menumbangkan hero pihak musuh di dalam pertarungan.
Bagi pungutan mata bantuan (assist) yang dihulurkan menyaksikan Indonesia mendahului dengan 11,056 mata manakala Malaysia berada di tempat kedua dengan 10,763 mata.
Berdasarkan statistik ini, negara Malaysia, Indonesia dan juga Filipina mendahului negara seperti Singapura, Brazil dan juga Kemboja.
Foto: MPL MY


Battlefield 2042 disasarkan menjadi perkembangan besar bagi siri penembak. Dengan pengesahan versi konsol generasi baru, ia memberi persoalan bagaimana permainan ini akan dimainkan di konsol lama.
Seperti yang diketahui, pada konsol generasi lama, permainan ini boleh dimainkan sehingga 64 pemain, berbanding 128 pemain di platform PC, Xbox Series X|S dan PS5. Tetapi terdapat sedikit perbezaan bagi saiz peta, di mana saiz peta yang lebih kecil di versi PS4 dan Xbox One.

Pemain juga boleh menjangkakan sedikit kekurangan pada kualiti grafik di konsol lama berbanding konsol baru dan versi PC. Namun, EA masih belum memberikan penerangan perihal ini.
Perubahan pada saiz peta menggambarkan usaha pembangun untuk mengekalkan prestasi permain yang konsisten, tetapi ia menjadi sebab terdapat hanya separuh pejuang di dalam pertarungan. Pihak EA juga sudah menjelaskan, walaupun berbeza saiz peta, tidak ada perbezaan pada ciri-ciri permain antara dua versi permainan itu.

Manakala, bagi ciri rentas platform, dengan perubahan yang dilakukan di pelatform generasi terbaru, pemain di PC, Xbox Series X|S dan PS5 boleh bermain sama. Namun, bagi generasi lama hanya PS4 dan Xbox One sahaja boleh bermain secara rentas platform.
Battlefield 2042 diumumkan akan dilancarkan pada 22 Oktober ini, tidak termasuk kempen atau mod battle royale, tetapi ia akan didatangkan dengan pertarungan besar, mod baru dan kesan persekitaran yang hebat.
Maklumat lanjut boleh layari DI SINI, dan di EA Play Live pada 22 Julai.


Peringkat liga MPL MY musim ke-10 minggu keempat pada hari ini menyaksikan pasukan Todak akan menentang pasukan Suhaz Epsorts.
Pasukan Todak mengalami kesukaran di perlawanan kedua apabila mereka ditewaskan dengan skor 0-14.
Namun begitu, Todak membuat keputusan untuk membawa masuk Danial Fuad (Ciku) kembali ke dalam barisan pemain untuk perlawanan ketiga.
Ciku menggunakan Ling kali ini dan membantu Todak untuk mendapat kelebihan di minit awal permainan.
Akan tetapi, pasukan Suhaz Esports terus mengasak pasukan Todak untuk menghentikan corak permainan agresif yang ditunjukkan oleh Todak.
Pasukan Suhaz menghukum pasukan Todak akan tetapi Momo berjaya menyelamatkan keadaan dengan penggunaan Crossbow of Tang yang baik.
Todak mula bangkit dan mereka mendapatkan Lord pada minit ke-21 bagi melakukan push ke arah base pasukan Suhaz. Pasukan Todak akhirnya mendapatkan kemenangan 2 berbalas 1.
Di dalam temubual kemenangan selepas menewaskan pasukan Suhaz Esports, Ciku berkata jurulatih pasukan Todak inginnya turun bermain.
“Saya mengikut keputusan jurulatih iaitu Hazim yang mahu saya turun padang.
“Perbezaan saya dan Rival adalah dia bermain dengan bagus namun masih ragu-ragu dengan keputusan jika ingin membuat sebarang tindakan di dalam permainan.” jawab Ciku ketika ditanya perbezaan dirinya dan Rival.
Dia juga ingin mengucapkan terima kasih kepada semua peminat-peminat Todak dan juga Suhaz yang memberikan sokongan kepada kedua-dua pasukan.


PUBG Mobile (PUBGM) telah lama dimainkan oleh semua orang di pelusuk dunia dan telah dilancarkan pada tahun 2018.
Kini PUBG: New State, permainan baharu PUBG untuk pelantar telefon pintar di iOS dan Android akan tiba tahun ini.
PUBG: New State akan memasuki fasa alfa dengan peta eksklusif baharu, grafik lebih realistik, dan dioptimumkan dari awal pembikinan hanya untuk telefon pintar. Anda boleh melihat trailer baru untuk PUBG: New State di bawah.

Video di atas menunjukan acah pertama PUBG: New State degan grafik yang lebih menarik dan cantik dari PUBG Mobile yang lama.
“Dengan sokongan besar daripada semua peminat, dengan penuh rendah diri, memperkenalkan penerusan permainan video baru dalam francais ini yang telah membentuk corak ‘battle royale’ serata dunia.” kata MinKyu Park, Penerbit Eksekutif PUBG: New State.

PUBG: New State akan menggunakan garis masa pada masa hadapan iaitu tahun 2051 sekaligus menyambung kepada penceritaan baharu dari PUBG yang lama. PUBG: New State dikatakan akan menggunakan sepenuhnya kuasa dan kebolehan telefon pintar untuk pembaharuan ini dengan teknologi baharu dipanggil Global Illumination. Pemain kini akan terbang ke tempat berlawan baru yang dipanggil TROI.
PUBG: New State akan memastikan keseluruhan pengalaman bermain ‘battle royale’ terus ke tangan pemain sendiri. Ia dibina khas dan dioptimumkan hanya untuk pelantar telefon pintar.
Sistem senjata baru juga akan diperkenalkan yang membolehkan pemain merubah senjata kepada senjata yang lain. Penggunaan drones dan juga penghadang futuristik baru, pelbagai senjata untuk pemain PUBG: New State.

PUBG kini telah terjual dengan 70 juta unit, dan kini telah menjadi antara permainan video terbesar di dalam dunia. Pra-pendaftaran sesi alpha untuk Android dijalankan pada tahun ini tapi di Amerika Syarikat saja sekarang. Untuk maklumat lebih lanjut boleh layari http://newstate.pubg.com.
Sumber rujukan: AndroidPolice


Baru-baru ini Team Haq Esports Club berjaya menjuarai Mobile Legends Profesional League Malaysia (MPL MY) Musim 10
Team Haq kini bakal mewakili Malaysia bersama pasukan Todak untuk ke M4 World Championship Mobile Legends yang akan berlansung di Jakarta.
Perdana Menteri Dato’ Sri Ismail Sabri Yaakob juga tidak melepaskan peluang untuk mengucapkan tahniah kepada mereka.

Beliau mengatakan bakat-bakat muda seperti ini perlu disokong dan digilap untuk mengharumkan nama Malaysia di persada dunia.
“Sudah terbukti bakat-bakat anak muda e-sukan kita semakin hebat.” tambah beliau lagi di ciapan Facebook.


Pandemik COVID-19 telah melanda Malaysia dan Perintah Kawalan Pergerakan telah diisytiharkan agar penyebaran penyakit tersebut dapat dikurangkan. Situasi di negara-negara lain seperti Itali dan Jerman juga telah mencapai tahap yang kritikal.
Kumpulan PC Master Race di Reddit kini menjalankan sebuah inisiatif untuk membantu usaha mencari penawar COVID-19. Melalui aplikasi [email protected], golongan PC gamer boleh menggunakan pemproses (CPU) dan kad grafik (GPU) mereka untuk menyertai usaha ini.
Secara ringkasnya, kuasa pemproses yang terdapat pada CPU dan GPU komputer milik anda akan digunakan untuk menjalankan simulasi uji kaji di atas virus yang menyebabkan penghasilan COVID-19.
Syarikat pengeluar kad grafik Nvidia juga menyokong usaha ini dan menggesa PC gamers sedunia untuk menyumbangkan kuasa PC mereka bagi membantu usaha ini.

PC Gamers, let’s put those GPUs to work.
 Join us and our friends at @OfficialPCMR in supporting [email protected] and donating unused GPU computing power to fight against COVID-19!
 Learn more → https://t.co/EQE4u7xTZT pic.twitter.com/uO0ZCq8PEv
— NVIDIA GeForce (@NVIDIAGeForce) March 13, 2020

Anda tidak perlu mempunyai sebuah PC berkuasa tinggi yang berharga ribuan ringgit untuk menyertai usaha murni ini. Cuma mereka yang mempunyai komputer berspesifikasi tinggi boleh membantu dengan lebih efisien.
Berikut adalah langkah-langkah untuk menyertai projek [email protected]:
1. Muat turun aplikasi [email protected].
2. Install aplikasi tersebut di komputer anda.
3. Anda boleh tetapkan nama pengguna (username) anda tetapi tidak perlu dan boleh sahaja menyertai secara anonymous.

4. Masukkan nombor pasukan PC Master Race iaitu 225605 di ruangan Team. Passkey tidak wajib dimasukkan.
5. Untuk tetapan “I support research fighting”, pilih “any disease” dan sistem tersebut akan membuat pilihan secara automatik.
6. Pilih sama anda ingin menetapkan penggunaan tahap rendah, sederhana, atau tinggi untuk CPU dan GPU anda. Anda boleh hentikan aplikasi ini apabila ingin bermain permainan video.

Untuk maklumat lebih lanjut, anda boleh rujuk di laman PCMR [email protected].
Anda boleh membiarkan aplikasi ini berjalan di background pada tetapan rendah dan ia akan terus menyumbang terhadap projek tersebut tanpa menggangu kerja lain.
Jika anda mempunyai sebuah komputer berkuasa tinggi, ini merupakan peluang yang baik untuk anda membantu pihak yang sedang mencari penawar bukan sahaja untuk COVID-19 tetapi banyak lagi penyakit lain seperti barah dan alzheimer.
Sumber: Reddit
Ikuti kami di Facebook dan Instagram.
Saksikan kami di YouTube.


Niantic, syarikat disebalik Pokemon GO dan Pikmin Bloom akan mengeluarkan sebuah permainan video baharu mereka sendiri.

Peridot adalah satu permainan video realiti terimbuh (AR) di mana pemain akan menjaga dan membela haiwan yang digelar Dot.
Menurut David Hollin, Pengarah Kreatif Peridot, setiap pemain akan mempunyai Dot yang 100% berbeza dengan genetik unik yang akan mewarisi gen dari ibubapa mereka termasuk warna, ciri-ciri dan sifat kosmetik lain.

Pemain juga akan dianggil Keepers dan perlu menjaga Dots mereka untuk menjadi lebih gembira, sihat dan disayangi.
Anda perlu memberi Dots makan, bermain dengan mereka dan membawa mereka mengembara.
Keepers juga boleh membiak Dots mereka dengan Dots kepunyaan orang lain.
Anda kini boleh pra-daftar Peridot di Apple App Store dan Google Play Store.
Peridot akan hadir secara rasmi pada 9 Mei ini termasuk di Malaysia.


Niantic mengumumkan permainan video AR baharu mereka iaitu Peridot.

Sama seperti Pokemon GO dan Pikmin Bloom, Peridot akan menggunakan fungsi AR yang sama.
Dalam permainan ini, anda akan membela satu jenis makhluk yang telah tidur selama beribu-ribu tahun dan mereka memerlukan pertolongan anda untuk elak dari kepupusan.

An imaginative new friend. A story that’s completely yours. Peridot, a real-world adventure pet game where you raise, care for, and breed one-of-a-kind adorable creatures. Pre-register today to stay up-to-date on our development! https://t.co/mMAQke9HiB pic.twitter.com/0RT5FRXC5G
— Peridot (@playperidot) April 13, 2022

Anda boleh menjaga, membesarkan dan membiak Peridot anda.
Setiap Peridot akan mempunyai kelebihan dan perangai masing-masing.
Motif anda adalah untuk menghasilkan pelbagai spesis sebanyak mungkin.
Peridot akan melancarkan beta untuk beberapa rantau melalui App Store dan Google Play hujung April ini.


ESL Gaming mengumumkan peringkat akhir kejohanan Brawl Stars Finals Asia Pasifik akan berlangsung pada 30 Julai ini di Kuala Lumpur, Malaysia.
Empat pasukan terbaik dari musim cabaran serantau akan bermain di Battle Arena, Kuala Lumpur di hadapan penonton. Mereka akan bermain menerusi format double-elimination.
“Impian kami adalah mencipta ‘Era untuk Semua’ dengan e-sukan peranti pintar ‘Snapdragon pro Series’ dan kami memang teruja dengan pencapaian setakat ini bagi musim pertama,” kata Kevin Rosenblatt, Pengurus Besar, Mobile di ESL Gaming.
“Kami ada setengah juta pemain dalam program setakat ini dan kami mengharapkan lebih ramai lagi pada baki suku kedua tahun ini, meningkatkan lagi tahap kompetitif bagi e-sukan mudah alih,” tambahnya.
Jangan lupa ke Facebook Battle Arena Malaysia untuk perkembangan lanjut bagi kejohanan ini kelak.


Kejohanan terbesar e-sukan PUBG Mobile akan bermula akhir bulan ini. 40 pasukan dari seluruh dunia akan bertanding dalam PUBG Mobile Global Championship (PMGC) 2021 mulai 30 November dan seterusnya untuk merebut gelaran juara dunia dan bahagian daripada kumpulan hadiah AS$6 juta (RM 24 juta).
Tencent mengumumkan cabutan kumpulan akan berlangsung pada 19 November untuk wilayah Timur dan Barat. Undian kumpulan Timur akan bermula pada pukul jam 8PM waktu Malaysia, manakala undian kumpulan Barat akan disiarkan secara langsung dari jam 2AM, 20 November waktu Malaysia.
Cabutan kumpulan akan distrim di saluran YouTube PUBG Mobile Esports. YouTube bekerjasama dengan Tencent untuk acara itu jadi keseluruhan PMGC akan disiarkan secara eksklusif di platform ini.

View this post on Instagram

A post shared by PUBG Mobile Esports (@esportspubgmobile)

Disebabkan oleh wabak COVID-19, kejohanan ini diadakan secara dalam talian. Akibatnya, peringkat liga PMGC dibahagikan kepada wilayah Timur dan Barat untuk meminimumkan perbezaan latensi dan menawarkan persekitaran kompetitif yang adil.
Peringkat liga akan berlangsung selama tiga minggu dari 30 November hingga 19 Disember. 20 pasukan masing-masing di Timur dan Barat akan bersaing untuk merebut 16 tempat di pusingan akhir liga, yang akan berlangsung dari 22 Disember hingga 24 Disember. Dari sini, pasukan pasukan terbaik di Timur dan Barat akan mara ke pusingan akhir dari 21 Januari hingga 23 Januari.
Di peringkat liga, 20 pasukan akan dibahagikan kepada kumpulan untuk perlawanan hari biasa. Pengagihan yang tetap masih belum didedahkan, walaupun, ia mungkin akan menjadi lima kumpulan yang terdiri daripada empat pasukan setiap satu, seperti Liga PMPL tahun ini.
Setiap minggu peringkat liga akan terdiri daripada perlawanan hari minggu (Selasa dan Rabu) dan Super Weekend (Jumaat hingga Ahad). 16 pasukan teratas dari setiap perlawanan hari minggu akan mara ke Super Weekend minggu itu. Walaupun kedudukan permainan pada hari bekerja akan dikemas kini setiap minggu, Super Weekend akan menentukan 16 pasukan yang akan mara ke peringkat akhir liga.
Sumber rujukan: Dotesports


Sebelum ini, pihak Activision melancarkan satu perisian khas demi menangani isu penipu di dalam permainan Call of Duty mereka, RICOCHET Anti-Cheat.
Hari ini, seorang pengguna Twitter, Anti-Cheat Police Department berkongsi melalui ciapannya menyatakan kernel driver bagi perisian itu sudah tertiris. Bahkan, sudah ada pembangun P2C sudah membalikkannya.

Unfortunately, the kernel driver for @CallofDuty new Anti-cheat called RICOCHET got leaked today, and P2C devs are already reversing it, this is already very bad. pic.twitter.com/Vb8f3eXx5b
— Anti-Cheat Police Department 🕵 (@AntiCheatPD) October 14, 2021

RICOCHET sepatutnya dilancarkan bersama Warzone pada kemaskini Pasifik akan datang dan akan tiba di Vanguard semasa pelancarannya 5 November ini, sebagai satu langkah pihak Activision memberikan pengalaman permainan yang adil dan selamat buat pemain dan peminat francais Call of Duty.
Namun dengan tertirisnya, mungkin usaha pihak Activision agak terbantut. Malah, penangan pembangun cheat di dalam Call of Duty cukup kuat kali ini.


Perlawanan kedua peringkat playoff MPL MY di hari kedua menyaksikan pasukan Homebois akan bertemu dengan pasukan RSG MY.
 Permainan pertama memihak kepada pasukan RSG MY apabila mereka membawa Balmond untuk bermain objektif. Homebois sukar untuk mendapatkan objektif dengan penggunaan Fanny oleh Chibi.
Homebois membalas dendam di perlawanan kedua dan bermain dengan menfokuskan objektif. Mereka tidak fokus kepada pertarungan yang cuba dipaksa oleh pasukan RSG MY.
Bengg yang menggunakan Valentina di minit akhir permainan membuat satu percaturan yang membantu pasukannya memenangi perlawanan dengan penggunaan Feathered Air Strike.
Namun begitu, pasukan RSG MY menghancurkan impian Homebois untuk layak ke Kejohanan Dunia M4 dengan kemenangan di perlawanan ketiga.


Jurulatih pasukan Geek Fam MY, Ariff Iswandi atau Amoux tetap optimis walaupun terpaksa akur dengan kekalahan di MPL MY musim ketujuh kali ini.
Dalam satu hantaran di Instagram, Amoux berasa bangga dengan perjalanan pasukan sepanjang MPL.

View this post on Instagram

A post shared by Ariff Iswandi (@ariff_iswandi)

“Perjalanan kami  sudah berakhir, tapi kami  masih dahagakan gelaran juara. Kami memang menantikan yang seterusnya.
“Saya berbangga bukan dengan keputusan hari ini tapi macam mana pemain ini menjadi lebih baik. Cakap lah apa pun, saya tetap bangga,” tulisnya.
Amoux juga berkata, beliau merasai perit getir dan ini lah masanya untuk mendaki puncak.
“Saya cakap berulang kali kepada diri saya dan pasukan yang ia bukan mudah dan kemenangan adalah satu bonus.
“Kami kalah tapi bukan bermakna ia masa untuk menyerah. Terus bangkit!,” tulisnya lagi.
Sebagai satu pesanan, Amoux menulis “Kesilapan adalah guru terbaik untuk kita,” satu petikan daripada usahawan Amerika, Mohnish Pabrai.
Terdahulu, Geek Fam tewas di tangan Todak MLBB pada awal hari ini sekali gus tersingkir daripada MPL sebelum sempat ke lower bracket final.
Skuad ini beraksi dengan agak baik di musim liga, mendapat tempat keempat dalam peringkat kumpulan.
Mereka merekrut dua pemain Indonesia, Heyden dan Lilbee namun peminat tak sempat menyaksikan kedua-duanya beraksi di playoffs.


Pejam celik, pejam celik, Level Up KL sudah bersidang selama 5 tahun. Dianjurkan oleh Perbadanan Ekonomi Digital Malaysia (MDEC), Level Up KL merupakan konvesyen terulung industri permainan video di Malaysia dan Asia Tenggara lazimnya berlangsung selama seminggu. Ia membawakan pembangun permainan video dari luar negara dan dalam negara untuk berkongsi pengalaman dan nasihat untuk membangunkan permainan video melalui sesi ceramah dan kelas serta menjadi tempat bekerjasama untuk mengembangkan bisnes studio pembangun permainan video.
Level Up Play juga mengetengahkan bakat-bakat baru dalam pembangunan permainan video dalam sesi SEA Game Jam yang diadakan pada setiap tahun. Pelbagai permainan dari seluruh rantau Asia Tenggara turut boleh dimainkan dan diraikan bersama-sama dalam majlis SEA Game Awards.
Pada tahun ini, MDEC membawakan Level Up KL bukan sahaja untuk komuniti pembangun permainan sahaja. Orang awam akhirnya dapat bermain permainan video buatan tempatan dan antarabangsa serta mengenali lebih dekat industri permainan video di Level Up Play.
Sempena ulangtahun ke-5 Level Up KL, kami menemuramah Naib Presiden Kandungan Digital Kreatif MDEC, Hasnul Hadi Samsudin tentang masa depan Level Up KL, penganjuran Level Up Play buat pertama kali dan harapan besar beliau terhadap industri permainan video tempatan dan Asia Tenggara.
MyGameOn: Setelah 5 tahun acara Level Up KL berlangsung, adakah objektif Level Up KL telah berjaya tercapai?
Pembukaan Level Up KL Biz 2019
Hasnul Hadi Samsudin: Kami rasa Level Up KL telah berkembang dalam satu fasa daripada bayi sehingga menjadi remaja masuk ke sekolah menengah. Apabila kita lihat sekarang, Level Up KL membolehkan pembangun-pembangun buat lebih daripada kerja-kerja produksi sahaja.
Sekarang, kita sudah ada studio-studio kecil (independent) tersendiri bercakap tentang permainan mereka sendiri dan beritahu bagaimana mereka bangunkan serta macam mana mereka berjaya. Ini sekaligus menunjukkan daripada bekerja dalam syarikat orang lain dan buat produk untuk orang lain, mereka juga terdetik untuk buat produk atau permainan sendiri. Ini adalah trend yang bagus.
Seperti biasa, sudah tentu ada dalam kalangan mereka yang berjaya dalam menghasilkan produk sendiri dan ada juga yang gagal dalam membuat produk mereka. Saya rasa kegagalan itu perkara yang kita kena terima dan belajar daripada kesilapan untuk bergerak maju.
Sebagai badan kerajaan yang memberi banyak tajaan kepada pencipta kandungan (content creators) dan saya perlu berbincang dengan orang besar, kadangkala mereka kata, “Kita tidak patut beri tajaan kepada mereka yang gagal.” Saya pula membalas, “Kalau dia gagal secara tidak sengaja, gagal sebab dia tidak tahu perkara sepatutnya tetapi berjaya menyiapkan produk mereka dan datang kembali untuk pertolongan kita, saya rasa kita patut bantu mereka kerana mereka tahu apa kesalahan mereka dan sekarang mereka akan lakukan lebih bagus berbanding sebelum ini.”
Saya rasa mentaliti sebegini perlu diubah. Level Up KL mengalu-alukan kami untuk memahami cabaran yang dilalui ini. Sebagai contoh, ada panel dalam Level Up KL yang membincangkan tentang kegagalan dan apa anda perlu lakukan sekiranya anda gagal. Malah, CEO Larian Studios juga bercakap tentang belajar dari kegagalan dan apa yang mereka tidak belajar dari kegagalan dalam ucaptama Level Up KL Biz 2019.
Ini adalah salah sebab utama acara ini dipanggil sebagai Level Up KL yang mana kita semua meningkat. Secara jujurnya, ini meletakkan tekanan kepada kami untuk terus mempertingkatkan kualiti Level Up pada setiap tahun.
MyGameOn: Adakah Level Up Play termasuk dalam perancangan jangka panjang Level Up KL?
Pengunjung dari pelbagai peringkat umur berkunjung ke Level Up Play. Gadis cilik bermain Simulacra 2.
Hasnul: Tidak juga. Kami sedar sekarang kami lihat banyak studio tempatan bangunkan kandungan tersendiri dan jadi kandungan yang menepati kualiti bertaraf antarabangsa. Kita pun malu juga kalau kita anjurkan pameran orang awam tetapi tunjukkan kandungan luar negara sahaja. Ini tidak memberangsangkan kepada mereka yang berkunjung ke pameran ini.
Kami mahu orang awam turut serta dan teruja untuk tahu lebih banyak tentang bagaimana nak sertai industri permainan video di sini.  Sebagai pencipta atau pembangun yang melihat orang bermain permainan video ciptaan sendiri, ia menggembirakan mereka terutamanya kalau mereka berkongsi maklumbalas tak kisahlah buruk atau baik. Kalau maklumbalas buruk, mereka tahu apa yang perlu dibaiki untuk jadikan permainan lebih baik. Dengan Level Up Play, ini memberi satu interaksi secara terus antara orang awam dan pencipta kerana pokok pangkalnya, mereka perlu menjual permainan video mereka kepada orang ramai.
MyGameOn: Bagaimana pula dengan orang awam yang masih sangsi dalam industri kandungan kreatif seperti permainan video ini?
Permainan tempatan baru membolot 4 anugerah di SEA Game Awards baru-baru ini, GigaBash oleh Passion Republic Games di Level Up Play
Hasnul: Kita memperkenalkan platform seperti Level Up Play dengan harga sangat-sangat murah dan bawa kandungan-kandungan berkualiti dari dalam dan di luar negara. Semasa Level Up Play, penerbit kanan Marvel Games yang berasal dari Malaysia datang untuk mempersembahkan pelbagai pengumuman baru bagi permainan mudah alih Marvel, Hideo Minaba daripada CyDesignation iaitu pelukis konsep untuk siri Final Fantasy dan Granblue Fantasy dan banyak lagi.
Pada masa yang sama, kita tunjuk hero-hero kita daripada studio tempatan seperti Magnus Games Studio, Metronomik, Passion Republic Games yang membawa permainan mereka dibawakan di seluruh dunia tetapi belum lagi orang Malaysia main seperti No Straight Roads, Re:Legend dan GigaBash. Ini memberi satu pandangan kepada mereka apa yang mereka mahu. Saya faham mereka akan bawa maklumbalas baru yang mungkin relevan kepada orang Malaysia seperti dari segi karakter ataupun budaya.
Level Up Play juga ada bahagian e-sukan yang mana kita rasa masyarakat memang teruja apabila dengar tentang e-sukan. Kita bersama Kementerian Belia dan Sukan melakukan acara flag-off untuk atlet Sukan SEA 2019 bersama Menteri Belia dan Sukan, YB Syed Saddiq. Ini adalah suatu peristiwa yang cukup membanggakan untuk mengiktiraf kontinjen kita ke Filipina.
MyGameOn: Mampukah Level Up Play menjadi setaraf pameran permainan video antarabangsa dibuka untuk orang awam seperti E3, Gamescom atau Tokyo Game Show?
Di sekitar Level Up Play
Hasnul: Ini adalah Level Up Play pertama yang dianjurkan dengan kerjasama ramai pihak seperti UniFi, Media Prima, Ejen Ali, Acer, Axis Esports, Facebook Gaming, eGG, Comic Fiesta dan banyak lagi untuk menggembleng tenaga supaya kita menjayakan sebuah platform permainan video terbaik yang kita boleh tonjolkan kepada Malaysia dan rantau Asia Tenggara. Kita mahu mengangkat martabat Level Up Play ini sebagai satu destinasi pameran permainan video rantau Asia bertaraf E3 atau Gamescom.
Kami memang meletakkan Level Up Play dalam perancangan jangka masa panjang yang mungkin mengambil masa yang lama seperti 10 tahun atau lebih daripada itu untuk sentiasa bekerja keras untuk menjayakan acara ini. Kalau kita mahu bangunkan satu industri, kita harus tengok daripada pandangan industri, syarikat dan para pembangun. Namun, sebenarnya mereka semua memerlukan orang ramai kerana dua sebab utama iaitu untuk beli produk mereka dan untuk cari pekerja-pekerja berpotensi berkhidmat dalam syarikat mereka.
MyGameOn: Walaupun industri permainan video di Malaysia berkembang secara sihat, apakah isu yang masih perlu dibaiki dalam industri permainan video tempatan?
Hasnul Hadi Samsudin
Hasnul: Saya rasa apa yang perlu dibaiki ialah stigma atau persepsi yang mana permainan video ini mendatangkan kesan yang buruk. Ya, saya mengaku permainan video ada keburukannya. Malah, setiap media mempunyai keburukan tersendiri seperti menonton TV terlalu banyak atau pergi tengok wayang dengan kandungan tak elok juga boleh jadi buruk.
Apa yang orang selalu lihat permainan video ini sekadar hiburan semata-mata. Apa yang mereka tidak nampak adalah banyak teknologi yang digunakan di belakang tabir pembangunan permainan video seperti enjin grafik, kecerdasan buatan (AI), analisis big data dan sebagainya. Lazimnya, orang membincangkan perkara-perkara ini dalam tahap ekonomi digital tetapi semua perkara ini memainkan peranan penting dalam permainan video.
Sebagai contoh, AI selalu ada dalam permainan video dan haruslah padu. Kalau kita borak dengan karakter dalam permainan, ia seperti berborak dengan orang sebenar yang mempunyai emosi. Ramai orang tidak sedar bahawa pembangun-pembangun ini sentiasa meningkatkan kualiti pembuatan ke tahap tinggi terutamanya dalam kandungan interaktif.
Kita nak memberikan satu pendedahan yang mana industri permainan video ini bukan hiburan sahaja. Namun, permainan boleh juga dihasilkan dari segi pendidikan dan latihan kebolehan seperti permainan simulasi penerbangan, pemanduan kereta dan digunakan untuk mengajar orang tentang pembedahan melalui permainan berbentuk maya realiti (VR). Tanpa disangkal, permainan video adalah satu hiburan tetapi ia memberikan hiburan sambil belajar sesuatu dipanggil sebagai gamification.
MyGameOn: Apa harapan terbesar anda untuk Level Up KL dalam 5 tahun akan datang?
Re:Legend, permainan terbaru dilancarkan oleh Magnus Games Studio di Level Up Play
Hasnul: Harapan besar saya ialah saya mahu studio kita boleh jadi sebesar Larian Studios (pembangun Divinity: Original Sin dan Baldur’s Gate 3). Larian Studios kini ada 4 studio di seluruh dunia serta satu lagi studio baru bakal ditubuhkan di Malaysia. Setiap studio mempunyai 50 pekerja dan sekarang kira-kira ada 200 pekerja untuk Larian Studios sahaja.
Lebih bagus kalau kita ada satu studio pembangun permainan video yang mungkin menempatkan 200 orang. Ya, Lemon Sky Studios mempunyai kira-kira 300 pekerja tetapi masih bukan lagi pembangun permainan  video sendiri. Kalau boleh, kita mahu ada saiz 200-300 pekerja dalam sesuatu studio dan setiap daripada mereka sendiri membawa pulangan keuntungan tinggi kepada studio mereka.
Dalam masa 5 tahun akan datang, saya juga mahu lihat banyak lagi permainan video berkualiti tinggi dihasilkan di sini seperti mana yang kita lihat dengan industri animasi negara kita dengan Upin & Ipin dan Boboiboy sangat berjaya di serata dunia. Saya berharap permainan tempatan seperti No Straight Roads dan Re:Legend membuahkan hasil kejayaan dan diceritakan oleh pemain di seluruh dunia.
—
Level Up KL Biz dan Play pada tahun ini ternyata meningkatkan martabat industri permainan video tempatan dan Asia Tenggara ke tahap lebih tinggi terutamanya dengan penubuhan cawangan Sony Interactive Entertainment Worldwide Studios di Malaysia. Terima kasih kepada Hasnul Hadi Samsudin kerana sudi meluangkan masa bersama kami!
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Perjalanan skuad negara, Todak MLBB di kejohanan Piala Asia Tenggara Mobile Legends (MSC) 2021 kini berakhir selepas ditunjukkan jalan keluar oleh pasukan negara seberang, Bigetron Alpha.
Di pusingan kalah mati itu, Todak MLBB tewas 0-2.
Dalam perlawanan pertama, draft Bigetron Alpha seperti mematahkan strategi pasukan Todak. Pemilihan Karrie dapat meleburkan nyawa tank seperti Uranus dan Esmeralda dengan mudah kerana kuasa pasif true damage. Pemilihan Harith juga sangat berkesan kerana boleh mengenakan damage tinggi ketika teamfight.
Todak mengharapkan kekuatan dari Ciku dan Momo namun mereka dihukum teruk kerana Ciku sering tertangkap.

Renbo adalah pemain yang paling tinggi gold-per-minute dan Matt mengenakan jumlah serangan tertinggi.

Kyy dipilih sebagai MVP kerana sering mengasak core Todak MLBB dan berjaya mendapatkan sehingga lapan jumlah mata bunuh.

Di game kedua, mereka juga tewas apabila Bigetron Alpha bermain dengan draft lebih baik.
Masih mempunyai satu lagi wakil Malaysia akan berlawan pada hari ini iaitu RSG MY ke atas skuad Filipina, Blacklist International jam 5 petang ini.
MSC 2021 bermula pada 7 Jun hingga 13 Jun ini, mengumpulkan hadiah terkumpul AS$150,000 (RM615,700) yang akan direbut 12 pasukan dari lapan negara Asia Tenggara.
Saksikan siaran langsung di Facebook dan Youtube.


Kuala Lumpur: Meskipun tidak berjaya lolos ke PMPL Asia Tenggara, Team Secret masih mempunyai satu kejohanan besar yang akan bermula esok.
Bersama wakil senegara, Dingoz MPX, mereka akan bertanding di Kejohanan Jemputan Peace Elite Asia (PEI 2021) yang akan berlangsung pada esok hingga 29 April ini.
PEI 2021 menggunakan permainan mudah alih Game For Peace (PUBG Mobile versi China). Ia berikutan kerajaan negara tersebut yang mula mengiktiraf Game For Peace kerana tiada unsur ekstrim atau keganasan melampau yang melanggar polisi republik itu.
Team Secret dan Dingoz MPX akan disertai oleh pasukan lain dari serata Asia.
Artikel berkaitan: Dingoz MPX sudah bersedia

Pasukan Wild Card juga sudah ditemui iaitu Huya FA dari China. Sementara itu, wakil dari negara Asia Tenggara lain seperti Thailand, Vietnam dan Indo juga menyertai.
China mempunyai Weibo Gaming dan RNG sebagai wakil.

Ini adalah format dan juga hadiah terkumpul iaitu sebanyak RM1.9 juta.

Sebelum ini, Team Secret berada di tempat kelapan ketika final PMPL MYSG musim ketiga yang berakhir semalam.
PEI 2021 akan bersiaran langsung di Huya TV dan Douyu.
Foto: Team Secret


Timbalan Menteri Belia dan Sukan, YB Steven Sim menyifatkan inisiatif Media Prima Digital dan Celcom XPAX bagi menjayakan Kejohanan E-Sukan Kampus (KEK) Semester 2 adalah satu usaha yang mampu meningkatkan lagi industri e-sukan di peringkat akar umbi.
Beliau berkata demikian ketika menghadiri pelancaran Celcom XPAX KEK Semester 2 yang berlangsung di [email protected], Celcom Axiata Berhad, Petaling Jaya.
Tambahnya, e-sukan adalah industri yang makin berkembang dan komitmen kerajaan untuk memperkasakan industri ini adalah penting bagi menggalakkan pemain industri dan sektor swasta bekerjasama.
“Dari segi atlet e-sukan, rekod menunjukkan atlet negara mampu bersaing di peringkat antarabangsa dan ia satu petanda yang baik. Namun, bagi organisasi dan persatuan yang menganjurkan kejohanan e-sukan yang kecil mahupun besar, ia perlu dikemaskini lagi untuk menjadikan sektor ini lebih sistematik dan teratur,” katanya.
Beliau juga turut menyebut tentang e-sukan yang menggabungkan elemen sukan dan e-sukan iaitu Hado, satu permainan virtual realiti yang menggalakkan pemain mengeluarkan peluh dengan bantuan teknologi VR.

Sementara itu, Ketua Pegawai Eksekutif Media Prima Digital, Rafiq Razali berkata pihaknya teruja dengan kejayaan dan maklum balas positif diterima berkenaan #XPAXKEK.
“Melihat kepada komuniti e-sukan terus berkembang, XPAXKEK bukan saja menjadi platform cari bakat muda tapi juga melibatkan penyertaan akar umbi di seluruh malaysia.
“Ia adalah acara untuk mendidik, menghibur dan membantu komuniti e-sukan tempatan menggilap bakat dan mencari peluang karier dalam industri berkaitan di masa depan,” katanya.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
Semester ini akan menyaksikan dua permainan mudah alih dipertandingkan iaitu Mobile Legends: Bang Bang dan PlayerUnknown’s Battlegrounds (PUBG) Mobile.
Adakah universiti korang bakal menjulang trofi juara XPAX KEK Semester 2? Bagi pelajar yang berminat untuk menyertai pertandingan e-sukan kampus terbesar ini, korang boleh daftarkan pasukan mengikut zon yang telah ditetapkan melalui laman sesawang rasmi di sini.
XPAX KEK Semester 2 dicetuskan oleh Legion by Lenovo, Realme Malaysia, Malindo Airways, Rohto Mentholatum, Lazada, Fitlion, Royale Chulan Hotel & OYO Hotels serta disokong oleh MDEC, Mobile Lgends E-Project, KBS & ESM.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pek Perkembangan (Expansion Pack) seterusnya untuk The Sims 4 kini telah diumumkan. Ia bertajuk The Sims 4: Snowy Escape dan ia bertemakan budaya Jepun dan juga permainan salji di kawasan pergunugan.
Musim salji telah diperkenalkan dalam The Sims 4 sebelum ini melalui pek perkembangan The Sims 4: Seasons. Walaubagaimanapun, ia tidak memperkenalkan aktiviti-aktiviti baharu yang hadir bersama Snowy Escape seperti ski salji, memanjat batu, dan papan luncur salji.

Semua aktiviti tersebut boleh dilakukan di Mt. Komorebi, lokasi baharu yang diperkenalkan dalam Snowy Escape. Ia juga mengandungi aktiviti menarik lain seperti kolam mata air panas atau onsen dan pengemberaan ke tempat-tempat menarik seperti hutan buluh dan kuil gunung.
Sebuah pek perkembangan The Sims 4 tidak lengkap tanpa perabot dan peralatan pembinaan rumah baharu. Dalam Snowy Escape, kebanyakan perabot dan peralatan baharu adalah bertemakan budaya Jepun. Contohnya, pemain boleh meletakkan tikar tatami sebagai penghias lantai.

Penambahan baharu dari segi watak-watak Sims pula (selain daripada pakaian baharu) ialah Lifestyles dan Sentiments. Lifestyles ialah hasil daripada tindak-tanduk dan tabiat Sim. Faktor-faktor tersebut akan mempengaruhi kelakuan Sim.
Sentiments pula muncul daripada pengalaman yang dikongsi antara Sims dan ia akan mempengaruhi interaksi mereka. Perkara sebegini juga memberi kesan tempoh panjang terhadap hubungan antara Sims yang terlibat.

The Sims 4: Snowy Escape akan dilancarkan pada 13 November untuk PC (Steam & Origin), PlayStation 4 (PS4), dan Xbox One. Untuk maklumat lanjut, anda boleh rujuk laman web rasmi The Sims 4.
Ikuti kami di Facebook dan Instagram.
Saksikan kami di YouTube.


Kuala Lumpur: Perlawanan akhir Free Fire World Series 2021 Singapore (FFWS 2021 SG) akan diadakan pada 30 Mei ini pada jam 9 malam waktu Malaysia.
Tarikh asal perlawanan ini telah ditukar akibat situasi pandemik sekarang ini. Play-Ins juga akan disambung pada 28 Mei juga pada masa yang sama jam 9 malam waktu Malaysia.

18 pasukan terdiri daripada 11 wilayah di dalam dunia akan berlawan untuk RM8 juta sebagai hadiah terkumpul.
Jumlah ini merupakan jumlah terbesar untuk pertandingan Free Fire.
Pertandingan pertaruhan tinggi ini menyaksikan sembilan pasukan akan berlawan untuk mendapat tiga tempat kosong terakhir di Perlawanan Akhir. Tiga pasukan tersebut akan menyertai sembilan pasukan terawal yang telah layak untuk digelar Juara FFWS 2021 SG.

Pasukan dari India, Bangladesh, dan Pakistan malangnya tidak dapat hadir ke Singapura kerana sekatan perjalanan antarabangsa. Setelah hasil penat lelah usaha mereka, Free Fire tetap akan berkongsi sendiri hadiah terkumpul untuk ketiga-tiga pasukan tersebut.
Untuk maklumat lanjut anda boleh dapatkan informasi terkini di Facebook Garena Free Fire dan Youtube Free Fire Official.


Para peminat e-sukan PUBG Mobile di Malaysia semestinya teruja apabila mendengar tentang PUBG Mobile Pro League Asia Tenggara (PMPL SEA). Berita baik buat anda semua: perlawanan akhir liga tersebut akan bermula esok!
Perlawanan akhir PMPL SEA S1 akan berlangsung dari 1 Mei sehingga 3 Mei 2020. 16 pasukan dari seluruh Asia Tenggara akan bertanding untuk memenangi sebahagian dariapada hadiah terkumpul yang berjumlah AS$150,000 (RM646,000).

Dua pasukan terbaik akan melayakkan diri Liga Dunia PUBG Mobile (PMWL). Jika salah satu daripada dua pasukan yang layak itu sebelum ini pernah mendapat tempat dalam PMWL, slot berkenaan akan diberikan kepada pemenang seterusnya yang mempunyai markah tertinggi.
Terdapat tiga pasukan yang mewakili Malaysia di liga ini iaitu Team Secret, Bigetron Arov, dan Yoodo Gank. Mereka akan bertembung dengan pasukan-pasukan hebat seperti RRQ Athena dari Thailand dan Bigetron RA dari Indonesia.

Peminat dari Malaysia boleh menonton livestream kejohanan ini melalui laman rasmi Facebook PUBG Mobile Malaysia. Pastikan anda tonton livestream untuk memberi sokongan kepada pasukan-pasukan kegemaran anda!
Ikuti kami di Facebook dan Instagram.
Saksikan kami di YouTube.


Lotus eLEGASI, kejohanan e-sukan dikuasakan oleh ROG kini memulakan final mereka pada hari ini dan esok di Lotus Desa Tebrau, Johor dengan rakan kerjasama mereka, DASHING.
Ini adalah kolaborasi pertama bagi syarikat pusat membeli belah di Malaysia bersama ROG di mana perlawanan PUBG Mobile diadakan di beberapa pusat membeli belah.
Pada peringkat awal, ia dimulakan di Lotus Selayang pada 25 dan 26 Februari diikuti Lotus Tanjung Pinang, Pulau Pinang pada 11 dan 12 mac. Sebanyak 2,000 pengunjung dan 200,000 penonton dalam talian menonton acara itu.
“Sambutan diterima dari kedua kejohanan lalu membuatkan kami teruja membawakan peminat PUBGM ke Lotus Desa Tebrau. Kami teruja dapat menjadi sebahagian dari kehidupan gamers di negara ini dan menyaksikan e-sukan dijadikan sebagai karier mereka,” kata Ketua Operasi Pusat Beli Belah Lotus Malaysia, Noreen Effendi.

Bagi info lanjut, anda boleh melayari laman web ini dan ikuti mereka di Facebook Lotus Malaysia untuk info menarik lain.


Squad Up Athena bakal bermula dengan perlawanan pertunjukan daripada barisan-barisan pempengaruh terkenal di Asia Tenggara.
Acara ini dianjurkan oleh IGN SEA untuk memperkasakan wanita dalam e-sukan terutamanya di Asia Tenggara.
Perlawanan pertunjukan ini bakal mengetengahkan keseronokan dan hiburan tetapi yang paling penting perlawanan kompetitif diantara pempengaruh kegemaran anda serata Asia Tenggara.
Terdapat 24 pasukan bakal berentap untuk perlawanan antarabangsa dan 12 daripada 24 pasukan itu dijemput sendiri oleh para creators Facebook.
Tidak dilupakan juga jumlah wang hadiah terkumpul dari setiap region adalah RM20,000 dan lebih menakjubkan RM40,000 untuk finals antarabangsa.
Jom lihat kesemua barisan-barisan pempengaruh yang bakal berentap:
Pasukan Malaysia
1. On Air Pipols

Raasuzuran
Charlie

2. KARRA

Erin KARRA Gaming
MamaJess

Pasukan Indonesia
1. VIA Team

Fiolita Juliana Gaming
VIA Gaming
InesLie

2. YEAHQUEEN

Beautifully
Arkaw

Pasukan Filipina
1.I nvaders & Pretty Savage

Princess Pasquin
Jossa Gaming
SANG
Chill Cat Gaming
Analyn Gaming

2. Surewin

Hypebits
Chelsea Reyes
Kayla Heredia
Elanorm
Thirdy Gaming

Perlawanan ini bakal berlangsung di laman Facebook IGN SEA pada 21 Disember ini pada jam 8 malam (GMT+8).
Jangan lupa untuk mengikuti laman rasmi IGN SEA di Facebook untuk mendapat maklumat lanjut dan melihat Squad Up Athena.


Perlawanan terakhir pada hari kedua menyaksikan pasukan Geek Fam akan bertemu dengan pasukan Todak untuk mara ke peringkat lower bracket final.
Pemenang akan berlawan dengan pasukan Orange Esports pada esok hari.
Todak menggunakan draft natan sebagai jungler mereka untuk perlawan kedua. Mereka mempunyai kelebihan pada minit awal permainan.
Mengambil objektif dan mengawal peta untuk memberikan tekanan kepada pasukan Geek Fam.
Namun begitu, pasukan Geek Fam masih mampu bertahan dan membalas serangan Todak meskipun ketiga-tiga inhibitor turret mereka dihancurkan oleh pasukan Todak.
Pertarungan demi pertarungan berlaku dan kedua-dua pasukan ini masih gagal untuk menutup permainan.
Perlawanan sudah berlanjutan hingga ke minit 39 dan pasukan Todak berjaya menumbangkan Maima di bahagian tengah.
Pasukan Geek Fam yang hanya tinggal 4 orang ahli tidak mampu untuk mempertahankan crystal mereka dan akhirnya Todak menang pada minit ke-40.

Ini adalah perlawanan yang paling lama di dalam pusingan liga dan playoff setakat ini.
Pasukan Todak lebih berdisiplin dan mereka berjaya mengawal mental mereka supaya tidak kecundang selepas pertarungan yang begitu lama.
Pasukan Todak akan bertemu dengan Orange Esports pada esok hari untuk menentukan siapa yang layak ke peringkat grand final dan mendapat slot ke Kejohanan Dunia M3 nanti.


Square Enix telah mengumumkan sebuah permainan mudah alih baharu bertajuk Final Fantasy VII: The First Solider. Ia merupakan sebuah permainan battle royale yang akan dilancarkan di peranti iOS dan Android pada tahun ini.

Antara ciri-ciri istimewa The First Soldier berbanding permainan-permainan battle royale lain ialah ia mempunyai kuasa-kuasa magik dan juga sistem pertarungan jarak dekat yang agak mendalam.
Menurut Square Enix, permainan ini berlangsung 30 tahun sebelum bermulanya jalan cerita Final Fantasy VII. Para pemain akan bermain sebagai calon-calon program SOLDIER yang dianjurkan oleh Shinra Corporation di Midgar.
Pada waktu ini, Square Enix masih belum mengumumkan tarikh pelancaran permainan ini tetapi mengesahkan ia akan tiba pada tahun ini. Untuk maklumat lanjut, anda boleh melayari laman web rasmi Final Fantasy VII: The First Soldier (Bahasa Jepun).
Ikuti kami di Facebook dan Instagram.
Saksikan kami di YouTube.


Final Fantasy VII The First Soldier adalah permainan battle royale berperisa Final Fantasy yang boleh dimainkan di secara percuma di peranti mudah alih masing-masing. Setelah dilancarkan lebih kurang 1 bulan lalu, Square Enix menghantar borang tinjauan kepada pemain-pemain agar dapat memperbaiki permainan itu dengan lebih baik.
Pemain yang tajam matanya akan menyedari bahawa terdapat sebuah soalan dalam tinjauan itu yang bertanya: “Antara ini yang manakah paling anda mahukan daripada FF7FS?” Berikut adalah pilihan yang ada. Antaranya ialah permintaan konsol atau port PC.
Ini antara pilihan jawapan yang tersedia untuk soalan itu:

Penambahbaikan keseluruhan kepada kawalan.
Lebih banyak reka bentuk kostum.
Lebih banyak senjata, bahan dan gaya.
Lebih banyak pelarasan permainan.
Lebih banyak mod permainan, lebih banyak peta.
Lebih banyak komunikasi dengan pemain lain.
Versi PC/konsol permainan.
Acara kerjasama dengan tajuk lain.
Tiada yang khusus.
Lain-lain.

Jika anda menerima tawaran untuk mengisikan set soalan ini, lakukan demikian. Ini kerana Square Enix menawarkan pemain yang mengisikan set soalan ini akan mendapat dua Tiket Shinra Pack untuk barangan kosmetik. Tambahan pula, Jika lebih 7,777 mengisinya, semua orang akan mendapat Shinra Pack Ticket tambahan.
Sumber rujukan: Siliconera


Pada hujung Januari 2020, Toge Productions, studio pembangunan permainan video dari Indonesia, melancarkan Coffee Talk.
Ia sebuah permainan di mana pemain akan membuat kopi dan bercakap dengan pelanggan kafe. Baru-baru ini, Valve mendedahkan bahawa ia telah menjadi salah satu permainan baru paling laris di Steam pada Januari 2020.
Antara permainan lain yang tercatat dalam senarai itu juga ialah Dragon Ball Z: Kakarot, The Walking Dead: Saints & Sinners, dan Temtem.
Ini merupakan sebuah pencapaian yang sangat hebat bagi sebuah studio kecil seperti Toge Productions. Nampaknya Coffee Talk kini menjadi permainan paling popular mereka.
Penulis harap kejayaan ini memberikan inspirasi dan dorongan kepada pembangun permainan video di Malaysia dan seluruh Asia Tenggara untuk teruskan usaha mereka.
Selain cara permainan yang relaks, Coffee Talk juga mempunyai elemen fantasi. Pemain akan mendapat pelanggan makhluk asing, orcs, succubus, dan banyak lagi.
Coffee Talk kini boleh dibeli untuk PC, PlayStation 4 (PS4), Nintendo Switch, dan Xbox One. Untuk pemain PC, anda boleh beli permainan ini untuk RM30 di Steam.

Sumber: Kotaku Australia
Ikuti kami di Facebook dan Instagram.
Saksikan kami di YouTube.


Studio pembangunan permainan video tempatan Ammobox Studios telah mengumumkan bahawa permainan mereka Eximius: Seize the Frontline akan dilancarkan untuk PC pada 16 Mac tahun ini.
Perkara unik tentang Eximius ialah ia menggabungkan dua genre besar berbeza iaitu first-person shooter (FPS) dan juga real-time strategy (RTS). Ini bermaksud pemain boleh menjadi panglima yang mengarahkan askar-askar di darat dan juga bermain sebagai askar atau unit individu.

Terdapat mod multi-pemain yang membolehkan kita untuk bekerjasama dengan rakan-rakan dalam menyusun strategi dan melaksanakan misi. Pemain panglima boleh membantu menyusun strategi peperangan dan pemain yang menjadi askar pula memastikan misi dijalankan dengan baik.
Permainan ini sebelum ini dilancarkan secara early access di Steam dan orang ramai berpeluang mencubanya. Pada 16 Mac ini, Ammobox Studios akan melancarkan versi 1.0 yang boleh dibeli di Steam.
Untuk maklumat lanjut tentang Eximius, anda boleh mengikut laman-laman media sosial Ammobox Studios di Twitter dan Facebook.
Ikuti kami di Facebook dan Instagram.
Saksikan kami di YouTube.


Cave Shooter permainan mudah alih idle daripada Singapura sudah menerima pra-daftar melebihi 1 juta menjelang tarikh pelancaran pada 31 Ogos.

Menerusi satu hantaran di Facebook, pemain yang pra-daftar permainan ini akan mendapat pelbagai ganjaran dalam permainan termasuk in-game currency, peti barangan dan barangan eksklusif yang lain.
Pembangun, Eyougame baru-baru ini mengumumkan beberapa pencapaian yang boleh dicapai berdasarkan jumlah pemain yang melakukan pra-daftar untuk permainan ini. Lebih banyak ganjaran yang dibuka dengan selesainya beberapa objektif.

Cave Shooter ialah sebuah permain mudah alih kasual yang menggabungkan mekanisme roguelike dengan corak permainan idle. Mempunyai latar tempat dan masa di dunia primitif, di mana pemain ditugaskan untuk melindungi suku kaumnya daripada diserang oleh suku kaum yang ganas dan tidak berperikemanusiaan iaitu Ucaka.
Menampilkan corak permainan yang pantas dan kawalan satu tangan, permainan ini membolehkan pemain untuk menyesuaikan tahap kesukaran, serta membuat kombinasi kemahiran dan senjata yang membantu mereka menewaskan musuh.
Sumber: Cave Shooter
Selain kepelbagaian senjata hebat dan peralatan yang boleh dibuka, pemain juga boleh kumpul skin unik dalam jumlah yang terhad untuk mendapatkan kemahiran eksklusif.
Permainan ini juga menampilkan pelbagai jenis bentuk muka bumi, termasuk hutan yang luas, gurun, tanah bersalji dan lombong gelap. Selain itu, terdapat jenis makhluk dan musuh yang berbeza mengikut kawasan muka bumi yang berbeza.
Jika permainan ini menarik minat anda, pra-daftar Cave Shooter untuk Google Play Store atau Apple App Store boleh dilakukan di laman rasmi mereka di SINI.
Artikel ini diterjemah daripada IGN SEA. Untuk artikel penuh sila layari SINI.


Xbox Stream yang ke udara yang adalah sebahagian daripada acara Gamescom 2021, memperlihatkan banyak permainan baru dan ciri-ciri baru yang dimasukkan ke dalam ekosistem Xbox.

Salah satu penambahan terbesar di dalam servis langganan Game Pass ialah permainan indie daripada Humble Games yang akan dilancarkan terus ke dalam servis itu iaitu permainan buatan Singapura, Chinatown Detective Agency.

Untuk pengetahuan anda, Chinatown Detective Agency ialah permainan pengembaraan tunjuk-dan-klik cybernoir yang berlatarkan Singapura pada masa akan datang. Pemain akan diberikan watak penyiasat persendirian Amira Darma, yang kes pertamanya yang membawa ke arah konspirasi yang lebih besar.
Permainan ini berjaya terhasil selepas melalui kempen Kickstater, dan bermula dari situ, terdapat permainan prolog percuma yang boleh dimuat turun di Steam.
Sementara tawaran daripada Humble Games ini tidaklah eksklusif buat Game Pass, di mana pelanggan boleh mencuba permainan baru ini di Xbox, PC atau peranti mudah alih selepas ia dilancarkan.
Selain Chinatown Detective Agency, permainan lain yang ditampilkan ialah hibrid RPG-sukan  Dodgeball Academia, yang akan dilancarkan pada Steam, PlayStation 4, Nintendo Switch dan Game Pass pada awal bulan ini.

Selain itu, terdapat beberapa lagi permainan lain yang akan sertai ialah RPG Archvale, permainan aksi Bushiden, permainan piksel aksi Flynn: Son of Crimson, permainan brawler Midnight Fight Express dan aksi RPG Unsighted.
Mereka yang melanggan Game Pass juga boleh mencuba permainan seram Signalis, aktivis angkasa Next Space Rebel dan permainan puzzle Unpacking.

Meskipun begitu, hanya pelanggan Xbox Game Pass Singapura sahaja yang dapat bermain permainan ini memandangkan servis langganan itu masih belum tersedia bagi pasaran Asia Tenggara secara keseluruhannya.
Artikel ini diterjemah daripada IGN SEA. Untuk artikel penuh sila layari SINI.


miHoYo pembangun dan pengeluar permainan video terkenal Genshin Impact dan Honkai Impact baru-baru ini melancarkan permainan Romance-Detective, Tears of Themis.
Anda boleh membantu dalam misteri menyelesaikan kes dengan undang-undang, mempertahankan kebenaran dan keadilan, dan menjalinkan hunungan romantik dengan kesemua protagonis lelaki ini.

Tears of Themis kini boleh pra-tempah untuk pelantar iOS dan Android.
Permainan ini menceritakan pengembaraan romantik di Stellis.
Bandar Stellis yang penuh dengan masyarakat dan modernisasi kini mempunyai masalah kesihatan mental untuk ramai orang sehingga membawa bahaya kepada bandar itu. Orang yang dahulunya baik kini menjadi ganas atau mudah terjebak dengan jenayah. Tears of Themis memperkenalkan 4 watak protagonis

Nantikan permainan video ini di pelantar iOS dan Android di laman utama Tears of Themis.


Demon Slayer: Kimetsu no Yaiba – Hinokami Keppuutan telah disahkan akan dilancarkan untuk PC, PlayStation 5 (PS5), Xbox One, dan Xbox Series. Sebelum ini, ia hanya disahkan akan tiba untuk PlayStation 4 (PS4).
Permainan ini dijangka akan tiba pada tahun ini tetapi penerbitnya Aniplex masih belum mengumumkan tarikh pelancaran tepat. Ia merupakan permainan Demon Slayer pertama yang bakal dilancarkan untuk PC dan konsol.

CyberConnect2, studio di sebalik permainan ini, telah menerangkan bahawa Demon Slayer: Kimetsu no Yaiba – Hinokami Keppuutan merupakan sebuah permainan pertarungan yang akan membenarkan pemain untuk menikmati jalan cerita asal anime dan manga Demon Slayer.
Ia juga akan mempunyai mod permainan multi-pemain secara dalam talian dan luar talian. Antara watak-watak yang disahkan akan muncul dalam permainan ini adalah Tanjiro, Nezuko, Zenitsu, Inosuke, dan Giyu.
Sumber: Gematsu
Ikuti kami di Facebook dan Instagram.
Saksikan kami di YouTube.


Pertunjukkan permainan pertama Demon Slayer: Kimetsu no Yaiba – Hinokami Keppuutan telah disiarkan dalam siaran langsung Kimetsu Matsuri Online: Anime Second Year Anniversary. Video di bawah menunjukkan satu perlawanan dalam mod multi-pemain.
Permainan ini dibangunkan oleh CyberConnect2, pembangun di sebalik siri permainan Naruto Shippuden: Ultimate Ninja Storm. Jjelas sekali terdapat banyak persamaan dari segi sistem pertarungan Hinokami Keppuutan dan judul-judul siri tersebut.

Pertunjukkan ini mengesahkan sekurang-kurangnya lima watak yang akan muncul dalam permainan ini: Tanjiro, Nezuko, Zenitsu, Inosuke, dan Giyu. Penulis berharap Aniplex (penerbit) akan mengeluarkan sebuah demo percuma untuk memberikan peminat Demon Slayer peluang mencuba permainan ini.
Demon Slayer: Kimetsu no Yaiba – Hinokami Keppuutan akan dilancarkan pada tahun ini untuk PC, PlayStation 5 (PS5), PlayStation 4 (PS4), Xbox Series, dan Xbox One.
Ikuti kami di Facebook dan Instagram.
Saksikan kami di YouTube.


Santa Monica dan PlayStation mengumumkan bahawa God Of War (2018) akan hadir ke PC pada 14 Januari 2022 melalui pelantar Steam. Permainan ini antara permainan PS4 yang terbaik pada generasi lalu. Setakat ini, sudah 19.5 juta salinan God Of War di PS4 terjual.
Seperti biasa, pemain akan dapat menikmati perjalanan Kratos dan Atreus ke seluruh dunia dengan pilihan resolusi 4K serta kadar bingkai yang tidak terhad.

God Of War versi PC merangkumi pelbagai pilihan grafik yang anda dapat menyesuaikan pengalaman visual anda berdasarkan kuasa PC anda. Dari resolusi bayangan yang lebih tinggi dan cahaya pantulan ruang yang lebih baik hingga peningkatan oklusi ambien dengan GTAO dan SSDO. Ternyatalah bahawa God Of War di PC dapat menghasilkan kualiti visual yang menarik yang unik.

Permainan ini juga mendapat sokongan Deep Learning Super Sampling (DLSS) bagi yang menggunakan GPU Nvidia RTX. Ini bermaksud anda mampu mendapat kadar bingkai yang tinggi tanpa menurunkan tetapan grafik anda.
Selain itu, Nvidia Reflex juga akan disertakan. Teknologi ini akan mengurangkan kependaman atau lebih dikenali sebagai latency bagi membolehkan permainan yang lancar dan jitu. Permainan juga akan menawarkan sokongan skrin lebar 21:9.

God Of War di PC merangkumi sokongan pengawal yang luas dan penyesuaian pemetaan papan kekunci. Selain itu, sokongan untuk pengawal tanpa wayar DualShock 4 dan DualSense di samping pelbagai gamepad lain juga termasuk.
Untuk pemain papan kekunci dan tetikus, anda dapat menyesuaikan kunci sepenuhnya untuk membuat persediaan kawalan yang paling sesuai untuk anda.

Anda juga akan menerima beberapa item bonus apabila membeli di Steam:

Death’s Vow Armor Sets for Kratos and Atreus
Exile’s Guardian Shield Skin
Buckler of the Forge Shield Skin
Shining Elven Soul Shield Skin
Dökkenshieldr Shield Skin

Buat masa ini, belum ada pengumuman tentang spesifikasi yang disyorkan. Namun, jika dilihat pemainan PS4 yang berada di PC setakat ini seperti Horizon Zero Dawn, anda memerlukan sekurang-kurangnya Nvidia GTX780 atau AMD R9 290 dan disyorkan untuk mempunyai Nvidia GTX 1060 atau AMD Radeon RX 580.


20th Century Games dan Cold Iron Studios mengumumkan Aliens: Fireteam Elite akan dilancarkan 24 Ogos ini.

Permainan video ini memerlukan 3 pemain untuk bekerjasama untuk kelangsungan hidup dari serangan Alien.
Anda boleh mendapatkan Alien:Fireteam Elite dengan harga RM99 untuk versi biasa dan RM173 untuk Deluxe Edition yang disertakan dengan class kit skins, warna senjata, aksesori kepala sebagai sebahagian dari Endeavor Pass. Endeavor Veteran Pack juga akan menambah lagi pelbagai kosmetik.

Pemain yang pra-tempah Aliens: Fireteam Elite akan mendapat Hardened Marine Pack yang akan menambah lagi jumlah kosmetik yang akan dapat termasuk emote “Chestburster” dan bandana untuk Private Vasquez.
Anda boleh pra-tempah Aliens: Fireteam Elite di Steam, PlayStation Store dan Xbox.


Permainan free-to-play kini menjadi salah satu sektor permainan video yang sangat lumayan untuk syarikat permainan video.
Bagaikan bom masa, permainan sebegini sebenarnya akan berakhir pada bila-bila masa sahaja dan ramai orang tidak sedar akan hal sebegini.
Permainan video atas talian pergi dan datang dan itu adalah lumrah permainan video sebegini.
Dragalia Lost
Sebagai contoh, Dragalia Lost yang dilancarkan pada tahun 2018 kini akan ditutup November tahun ini.
Cuma tiga tahun sahaja beroperasi Dragalia Lost juga menjadi sangat besar dan berjaya meraih RM400 juta kurang dari setahun pelancaran dan terus naik dan sangat menguntungkan.

Namun, permainan free-to-play boleh ditutup begitu sahaja pada bila-bila masa sahaja. Setiap permainan free-to-play yang berjaya lama kelamaan bakal berakhir juga.
Nintendo juga ada mengumumkan versi luar talian namun tiada berita sejak itu.
Kingdom Hearts Unchained X
Kingdom Hearts X juga sudah ditutup pada tahun 2021 selepas enam tahun berada di dalam industri permainan mudah alih dan sembilan tahun selepas berada di browser Jepun.

Tak seperti permainan video lama yang lain, anda boleh menggunakan simulasi seperti GBA, SNES, Game Cube dan lain-lain.
Untuk permainan free-to-play apabila permainan itu ditutup, anda tidak boleh bermain lagi permainan itu untuk selama-lamanya.
Jika satu permainan itu ditutup, apa yang akan berlaku kepada semua masa dan duit yang sudah dibelanjakan oleh anda? Apa sahaja yang tinggal?
Terdapat seorang pemain yang sudah membelanjakan RM400 ribu untuk Diablo Immortal dan suatu hari nanti jika Diablo Immortal ditutup begitu sahaja apa yang akan terjadi kepada wang dibelanjakannya?
Kontroversi Free-To-Play

Namun kontroversi juga tidak lari terutamanya cara-cara pengewangan yang selalunya hanya menguntungkan syarikat.
Daripada gacha sehingga loot box banyak mewujudkan siasatan undang-undang dan beberapa negara juga terus mengharamkan pengewangan sebegini.

Malah ada juga syarikat permainan video yang terus tutup apabila produk mereka gagal seperti Marvel Heroes yang pernah wujud ketika tahun 2013-2017 dan Gazillion Entertainment terpaksa ditutup.
Adakah anda akan menghabiskan masa dan wang untuk permainan yang anda tidak tahu masa depannya?
Atau anda tidak akan menyesal dengan apa yang akan berlaku kepada permainan kegemaran anda untuk masa hadapan nanti?
Setiap pemain dan komuniti pasti ada banyak pengalaman dan kenangan indah permainan video free-to-play yang dimainkan.
Kejadian hari ini adalah kenangan untuk hari esok.


Permainan video gusti WWE kebelakangan ini tidak lagi menjadi fenomena yang disambut ramai penggemar permainan video. WWE 2K20 mendapat banyak kritikan kerana penuh dengan masalah teknikal dan baru-baru ini, WWE 2K21 pula telah dibatalkan secara rasmi.
Walaubagaimanapun, permainan gusti baharu tetap diumumkan. Saber Interactive telah mengumumkan WWE 2K Battlegrounds, sebuah permainan gusti yang lebih fokus kepada aspek arked dan tidak menitikberatkan realisme.

Tarikh pelancaran tepat masih belum diumumkan tetapi judul ini dijadualkan untuk tiba pada musim luruh 2020 (hujung September sehingga hujunh Disember). Sama ada permainan ini akan dilancarkan untuk konsol sahaja atau PC sekali juga belum diumumkan.
Permainan ini diterbit oleh 2K Games yang juga merupakan penerbit kepada siri permainan WWE 2K dan NBA 2K. Nampaknya mereka ingin mengambil masa untuk membangunkan permainan WWE 2K seterusnya agar tidak menjadi kegagalan seperti WWE 2K20.
Ikuti kami di Facebook dan Instagram.
Saksikan kami di YouTube.